qundao/data-zh-poetry huggingface dataset:
次韵师川郎中寄墨长句
作者：晁说之
朝代：宋

人人垂首相公前，独子低眉古简编。
江上新吟何慷慨，世间旧恨细穷研。
故知小子能封国，亦信长人解说天。
寄墨虞卿着书喜，不教茶到恐妨眠。
次韵师川郎中寄墨长句
作者：晁说之
朝代：宋

人人垂首相公前，独子低眉古简编。江上新吟何慷慨，世间旧恨细穷研。故知小子能封国，亦信长人解说天。寄墨虞卿著书喜，不教茶到恐妨眠。
次韵张姑丈感旧
作者：晁说之
朝代：宋

用旧为邦不务新，舜琴何事有埃尘。焚香秘殿期王母，跃马荒郊访异人。尔保丘园为尔土，吾怜盗贼本吾民。四愁不及一枝赋，谁许张衡社稷臣。闻道江头柳色新，可怜不识洛阳尘。景龙门外千钟酒，葆箓宫前万国人。此日凄凉徒费泪，即时兴复愧遗民。浮家逃死知何处，群寇频招未肯臣。
次韵张姑丈感旧·其一
作者：晁说之
朝代：宋
体裁：七言律诗

用旧为邦不务新，舜琴何事有埃尘。焚香秘殿期王母，跃马荒郊访异人。尔保丘园为尔土，吾怜盗贼本吾民。四愁不及一枝赋，谁许张衡社稷臣。
次韵张姑丈感旧·其二
作者：晁说之
朝代：宋

闻道江头柳色新，可怜不识洛阳尘。景龙门外千钟酒，葆箓宫前万国人。此日凄凉徒费泪，即时兴复愧遗民。浮家逃死知何处，群寇频招未肯臣。
次韵张姑丈感旧·其二
作者：晁说之
朝代：宋

闻道江头柳色新，可怜不识洛阳尘。
景龙门外千钟酒，葆箓宫前万国人。
此日凄凉徒费泪，即时兴復愧遗民。
浮家逃死知何处，羣寇频招未肯臣。
次韵江子我见戏长句
作者：晁说之
朝代：宋

江家宅在多文史，兄弟论文讵我遗。
长逝不来荒马鬛，后生亦老倦车帷。
契成自卖宁无恨，诗到相嘲雅见知。
山水尚怜天付与，暮年漂薄向仇池。
次韵江子我见戏长句
作者：晁说之
朝代：宋

江家宅在多文史，兄弟论文讵我遗。长逝不来荒马鬣，后生亦老倦车帷。契成自卖宁无恨，诗到相嘲雅见知。山水尚怜天付与，暮年漂薄向仇池。
次韵涧上丈人见寄
作者：晁说之
朝代：宋

有怀南涧老，月冷梦魂赊。烟闭金丹灶，云迷玉斧家。高云嗟缥缈，醉墨喜倾斜。明日秋风起，愁看菊蕊花。
次韵涧上丈人见寄
作者：晁说之
朝代：宋

有怀南涧老，月冷梦魂赊。
烟闭金丹竈，云迷玉斧家。
高云嗟缥缈，醉墨喜倾斜。
明日秋风起，愁看菊蘂花。
次韵王立之雪中以酒见饷
作者：晁说之
朝代：宋

同云惨惨驱朝暄，龙沙一雪人相怜。寒猿哀啸失山木，饥鹤仰唳空无天。当年补天真戏尔，不知修月何时已。坐烦耆旧说辛卯，至遣儿童忧甲子。城中米价贵如玉，举家倒廪无斗粟。千金狐裘岂易得，百结鹑衣不堪鬻。我生但识茅与菅，何曾过眼逢瑶璠。展君新诗问所似，欲辩不敢非忘言。开壶酌酒浇我胸，酒酣起舞颜为红。会见东风扫冰雪，江梅塞柳烦春工。
次韵王立之雪中以酒见饷
作者：晁说之
朝代：宋

同云惨惨驱朝暄，龙沙一雪人相怜。
寒猿哀啸失山木，饥鹤仰唳空无天。
当年补天真戏尔，不知修月何时已。
坐烦耆旧说辛卯，至遣儿童忧甲子。
城中米价贵如玉，举家倒廪无斗粟。
千金狐裘岂易得，百结鹑衣不堪鬻。
我生但识茅与菅，何曾过眼逢瑶璠。
展君新诗问所似，欲辩不敢非忘言。
开壶酌酒浇我胸，酒酣起舞颜为红。
会见东风扫冰雪，江梅塞桞烦春工。
次韵答涧上丈人见寄
作者：晁说之
朝代：宋

丈人一别今何阔，菊雨兰风自岁年。
茅屋归来思叙旧，绳床老去不谈禅。
世无孔子徒为尔，今媿孙登重惘然。
幸有阳城山水在，更留佳处待夤缘。
次韵答涧上丈人见寄
作者：晁说之
朝代：宋

丈人一别今何阔，菊雨兰风自岁年。茅屋归来思叙旧，绳床老去不谈禅。世无孔子徒为尔，今愧孙登重惘然。幸有阳城山水在，更留佳处待夤缘。
次韵谢人惠诗
作者：晁说之
朝代：宋

东郊久不开，春风宜断绝。
梅信岂得芳，何处香芬烈。
徒令湖海士，借论古人杰。
奈我贫病何，萧寺多积雪。
终天不出门，图史欣罗列。
欲上皇帝书，庙堂谁稷契。
游鱼清且直，飞鹭远更洁。
顾彼四轮车，御侮难结辙。
一朝叩旅舍，问我来何说。
再拜谢之子，我正如子拙。
次韵谢人惠诗
作者：晁说之
朝代：宋

东郊久不开，春风宜断绝。梅信岂得芳，何处香芬烈。徒令湖海士，借论古人杰。奈我贫病何，萧寺多积雪。终天不出门，图史欣罗列。欲上皇帝书，庙堂谁稷契。游鱼清且直，飞鹭远更洁。顾彼四轮车，禦侮难结辙。一朝叩旅舍，问我来何说。再拜谢之子，我正如子拙。
次韵邵子文书梦
作者：晁说之
朝代：宋

先生有道无寸田，长歌击壤醉伊川。今式玄冢高嵩峦，嗣子诗礼老益端。少从父友学其难，一书百读口角涎。父友寸步简策边，声名九州四海宽。时有狂澜汇怒湍，百媸安肯一着妍。独乐园中往复还，蝴蝶沼上青草烟。书成砚穴气桓桓，苍生属望十九年。圣时未肯误儒冠，倏见佩玉朝珊珊。汴洛迎送路接连，急急政如渴赴泉。跛者释杖瘠肥膻，兵偃不用卢重环。货利去若风中幡，抉蔀一发天下言。白发旧德殿中间，经行求士趋传餐。先生之子难郁盘，绿衣春色行度关。群贤并进让后先，山摧栋折何茫然。人间此梦白日前，况乃枕箪夜稳眠。仙山尘绝远嚣煎，云楼烟阁白鹤閒。若嚬若笑玉女颜，我欲并之无因缘。傍意若谓堪悯怜，是间有汝世之贤。此公不死神常全，王侨偓佺不及肩。汝曹蚁辈徒攻坚，欲子见之骇众仙。子色不平羞青山，我为子往问彼天。谁敢少弄天公权，蘧蘧梦断目鳏鳏。但觉毛骨轻且便，赋诗不怕众险艰。
次韵邵子文书梦
作者：晁说之
朝代：宋

先生有道无寸田，长歌击壤醉伊川。
今式玄冢高嵩峦，嗣子诗礼老益端。
少从父友学其难，一书百读口角涎。
父友寸步简策边，声名九州四海寛。
时有狂澜汇怒湍，百媸安肯一着妍。
独乐园中往復还，蝴蝶沼上青草烟。
书成砚穴气桓桓，苍生属望十九年。
圣时未肯误儒冠，倐见佩玉朝珊珊。
汴洛迎送路接连，急急政如渴赴泉。
跛者释杖瘠肥羶，兵偃不用卢重环。
货利去若风中幡，抉蔀一发天下言。
白髮旧德殿中间，经行求士趋传餐。
先生之子难郁盘，绿衣春色行度关。
羣贤并进让后先，山摧栋折何茫然。
人间此梦白日前，况乃枕箪夜稳眠。
仙山尘绝远嚣煎，云楼烟阁白鹤閒。
若嚬若笑玉女颜，我欲并之无因缘。
傍意若谓堪悯怜，是间有汝世之贤。
此公不死神常全，王侨偓佺不及肩。
汝曹蚁辈徒攻坚，欲子见之骇众仙。
子色不平羞青山，我为子往问彼天。
谁敢少弄天公权，蘧蘧梦断目鳏鳏。
但觉毛骨轻且便，赋诗不怕众险艰。
次韵郭帅和杨使者张茶马溪庄诗
作者：晁说之
朝代：宋

溪庄吟兴浩如神，不似逢时富贵身。云外黄羊眠竹影，月中赤鲤戏河滨。扬雄奇字情宜密，张令清谈分自亲。顾我婆娑徒怅望，柴车霜雪未堪巾。才气雄豪夙会神，暂劳旌旆远劳身。使华灿烂高秦岭，笔阵纵横落渭滨。音出琼瑶疲讽诵，韬轻虎豹贵和亲。何妨戏作蜂腰句，要看时宜折上巾。
次韵郭帅和杨使者张茶马溪庄诗·其一
作者：晁说之
朝代：宋

溪庄吟兴浩如神，不似逄时富贵身。
云外黄羊眠竹影，月中赤鲤戏河濵。
扬雄奇字情宜密，张令清谈分自亲。
顾我婆娑徒怅望，柴车霜雪未堪巾。
次韵郭帅和杨使者张茶马溪庄诗·其一
作者：晁说之
朝代：宋

溪庄吟兴浩如神，不似逢时富贵身。云外黄羊眠竹影，月中赤鲤戏河滨。扬雄奇字情宜密，张令清谈分自亲。顾我婆娑徒怅望，柴车霜雪未堪巾。
次韵郭帅和杨使者张茶马溪庄诗·其二
作者：晁说之
朝代：宋

才气雄豪夙会神，暂劳旌斾远劳身。
使华灿烂高秦岭，笔阵纵横落渭濵。
音出琼瑶疲讽诵，韬轻虎豹贵和亲。
何妨戏作蜂腰句，要看时宜折上巾。
次韵郭帅和杨使者张茶马溪庄诗·其二
作者：晁说之
朝代：宋

才气雄豪夙会神，暂劳旌旆远劳身。使华灿烂高秦岭，笔阵纵横落渭滨。音出琼瑶疲讽诵，韬轻虎豹贵和亲。何妨戏作蜂腰句，要看时宜折上巾。
次韵饮酒
作者：晁说之
朝代：宋
体裁：五言律诗

舒怀来游地，悲欢付与君。深惭偏爱酒，有客总能文。春去欣搜粟，秋来漫护军。何如东里老，憨腹醉醺醺。
欲为金陵之行而未果
作者：晁说之
朝代：宋

旧有山川旧夕阳，新秋新泪两茫茫。金陵王气知何在，玉树后庭闻已芳。情到义山能发问，事经小杜亦多伤。未须便作扬舲计，即见元戎净八荒。
欲为金陵之行而未果
作者：晁说之
朝代：宋

旧有山川旧夕阳，新秋新泪两茫茫。
金陵王气知何在，玉树后庭闻已芳。
情到义山能发问，事经小杜亦多伤。
未须便作扬舲计，即见元戎浄八荒。
欲自邯郸趋府复从中山行觉风异常马上作
作者：晁说之
朝代：宋

山行岂不恶，清音兴自长。风从巀嵲来，不比人间凉。浮凉誇湛露，屈子自悲伤。披襟青蘋末，玉也媚君王。驩见西王母，笑酌白玉浆。当今第几人，此乐可共当。车马邯郸道，侧身一相望。为谢南亭女，世方贱铅黄。
欲自邯郸趋府復从中山行觉风异常马上作
作者：晁说之
朝代：宋

山行岂不恶，清音兴自长。
风从巀嵲来，不比人间凉。
浮凉夸湛露，屈子自悲伤。
披襟青苹末，玉也媚君王。
驩见西王母，笑酌白玉浆。
当今第几人，此乐可共当。
车马邯郸道，侧身一相望。
为谢南亭女，世方贱铅黄。
欲谈
作者：晁说之
朝代：宋
体裁：七言绝句

欲谈无应莫吾容，悔不居身可否中。尽日小斋何所乐，芭蕉宜雨竹宜风。
正月二十八日避难至海陵从先流寓兄弟之招仍邂逅冯元礼故人
作者：晁说之
朝代：宋

百困身犹在，尪羸怯镜看。干戈朝食拙，风雨夜眠难。天际旄头远，淮南春首寒。病夫药裹外，兄弟为谋安。脱身兵火欲何之，不料兹焉过所期。轩槛如僧萦橘柚，乡关似梦识蒿藜。弟兄朋友谈平昔，盗贼羌胡问几时。共约更明王道正，或能一语到天墀。
正月二十八日避难至海陵从先流寓兄弟之招仍邂逅冯元礼故人·其一
作者：晁说之
朝代：宋

百困身犹在，尪羸怯镜看。干戈朝食拙，风雨夜眠难。天际旄头远，淮南春首寒。病夫药裹外，兄弟为谋安。
正月二十八日避难至海陵从先流寓兄弟之招仍邂逅冯元礼故人·其一
作者：晁说之
朝代：宋

百困身犹在，尫羸怯镜看。
干戈朝食拙，风雨夜眠难。
天际旄头远，淮南春首寒。
病夫药裹外，兄弟为谋安。
正月二十八日避难至海陵从先流寓兄弟之招仍邂逅冯元礼故人·其二
作者：晁说之
朝代：宋
体裁：七言律诗

脱身兵火欲何之，不料兹焉过所期。轩槛如僧萦橘柚，乡关似梦识蒿藜。弟兄朋友谈平昔，盗贼羌胡问几时。共约更明王道正，或能一语到天墀。
正月六日七日书所见
作者：晁说之
朝代：宋

扶光岁首当何辰，荐视变异纷无垠。既惊马日不为马，况复人日不成人。咸疑白昼悬月魄，哗言日月相斗格。如负如空天风愁，似食不食自毒螫。空里黄埃下百重，日心黑气交四磔。不知何地匿阳乌，人间百鸟竞号呼。可怜海气使如此，杏梁瑞彩想中都。
正月六日七日书所见
作者：晁说之
朝代：宋

扶光岁首当何辰，荐视变异纷无垠。
既惊马日不为马，况復人日不成人。
咸疑白昼悬月魄，譁言日月相斗格。
如负如空天风愁，似食不食自毒螫。
空裏黄埃下百重，日心黑气交四磔。
不知何地匿阳乌，人间百鸟竞号呼。
可怜海气使如此，杏梁瑞彩想中都。
武泰节使归金陵
作者：晁说之
朝代：宋

戟影摇寒波影稀，王孙心事与人违。灯边赤轴得居士，窗下清谈见布衣。执玉诏从天上去，挥金船向岁前归。尪羸不解少行乐，卧待公来起采薇。
武泰节使归金陵
作者：晁说之
朝代：宋

戟影摇寒波影稀，王孙心事与人违。
灯边赤轴得居士，窗下清谈见布衣。
执玉诏从天上去，挥金船向岁前归。
尫羸不解少行乐，卧待公来起采薇。
比日风雨甚异山下人云此六月龙会时也中顶有会龙洞予尝游焉赋诗记其事今感之有作寄赵德鳞
作者：晁说之
朝代：宋

西峰掩映东峰明，倏忽起灭令人惊。九野雨足龙上征，六月正乃会玱珩。雷电断绝风来轻，鼓倡鼙和铃箫笙。虹霓舒旆云摇旌，万龙夭矫宿峥嵘。天门大开仙子迎，不比它邦时雨行。中天有洞遗珠缨，我昔酌泉探幽清。尚疑不然今信诚，安得问讯骖骑鲸。脱去禁令朝玉京，相羊容与俯四瀛。下呼我友何营营，寒饥暑渴亦已更，胡不同我此长生。
比日风雨甚异山下人云此六月龙会时也中顶有会龙洞予尝游焉赋诗记其事今感之有作寄赵德鳞
作者：晁说之
朝代：宋

西峰掩映东峰明，倐忽起灭令人惊。
九野雨足龙上征，六月正乃会玱珩。
雷电断绝风来轻，鼓倡鼙和铃箫笙。
虹霓舒斾云摇旌，万龙夭矫宿峥嵘。
天门大开仙子迎，不比它邦时雨行。
中天有洞遗珠缨，我昔酌泉探幽清。
尚疑不然今信诚，安得问讯骖骑鲸。
脱去禁令朝玉京，相羊容与俯四瀛。
下呼我友何营营，寒饥暑渴亦已更，胡不同我此长生。
水仙
作者：晁说之
朝代：宋

水仙踰月驻芳馨，人物谁堪眼共青。
白傅有诗皆入律，腥咸声裏亦须听。
水仙
作者：晁说之
朝代：宋

水仙踰月驻芳馨，人物谁堪眼共青。白傅有诗皆入律，腥咸声里亦须听。
江上独坐
作者：晁说之
朝代：宋
体裁：七言绝句

少时曾识京华乐，老得江山怀抱开。风月不谈辜此夕，恨随潮去与潮回。
江亭晚望
作者：晁说之
朝代：宋
体裁：五言律诗

秋色日骎骎，江亭敞宿阴。残霞沉浦口，新月出波心。客恨此时薄，归怀晚岁深。邻僧数来往，未肯愧南金。
江南
作者：晁说之
朝代：宋
体裁：七言绝句

一家天下莫分三，天极明星万象含。此水北江归海处，谁将此地号江南。
江暮
作者：晁说之
朝代：宋

何能浣客愁，长夏暮江头。
岚远疑无象，潮平似不流。
须臾云送雨，荡扬鸟随舟。
明年北归去，谈话未应休。
江暮
作者：晁说之
朝代：宋

何能浣客愁，长夏暮江头。岚远疑无象，潮平似不流。须臾云送雨，荡飏鸟随舟。明年北归去，谈话未应休。
池头
作者：晁说之
朝代：宋
体裁：七言绝句

长夏悠悠百计非，可怜北客制南衣。池头风晚萍根合，何处杨花不得归。
河中府古兴寄刘杜舆
作者：晁说之
朝代：宋

肘腋患难御，垣墻倾莫制。
兹者论战国，破秦必在魏。
初疑此语谩，身到识真是。
河山既设险，信食以自治。
秦虽百虎狼，得进不得退。
襄王昧远图，苏秦嗜近利。
惜哉计画疏，为此山河愧。
我怀谁与语，刘子长论议。
方为十二史，吾言不可废。
眺听常思君，梦魂先朔吹。
河中府古兴寄刘杜舆
作者：晁说之
朝代：宋

肘腋患难禦，垣墙倾莫制。兹者论战国，破秦必在魏。初疑此语谩，身到识真是。河山既设险，信食以自治。秦虽百虎狼，得进不得退。襄王昧远图，苏秦嗜近利。惜哉计画疏，为此山河愧。我怀谁与语，刘子长论议。方为十二史，吾言不可废。眺听常思君，梦魂先朔吹。
河中府追怀亡二兄及思永兴十二弟
作者：晁说之
朝代：宋

表裏山河季布州，我家兄弟忆同游。
芸香寂寞空青冢，绛帐飘零欲白头。
羁旅即今无好语，登临自古有高楼。
颇闻酬唱西岩在，阙里诸孙添我愁。
河中府追怀亡二兄及思永兴十二弟
作者：晁说之
朝代：宋

表里山河季布州，我家兄弟忆同游。芸香寂寞空青冢，绛帐飘零欲白头。羁旅即今无好语，登临自古有高楼。颇闻酬唱西岩在，阙里诸孙添我愁。
河中戏作绝句
作者：晁说之
朝代：宋

人物英雄异姓王，山河生气尚光芒。
可怜只解夸佳丽，花落春空更断肠。
河中戏作绝句
作者：晁说之
朝代：宋

人物英雄异姓王，山河生气尚光芒。可怜只解誇佳丽，花落春空更断肠。
泰州人自徐神翁后多以奉道为事即今有周高唐三先生皆足以动众得名因作长句
作者：晁说之
朝代：宋

沉沉方丈与蓬莱，桃李闻从海上开。愁外烟波徒缥缈，梦中乡俗独徘徊。不同下俚暂时醉，自约高真定命杯。可笑神仙今古异，今言先分古先材。
泰州人自徐神翁后多以奉道为事即今有周高唐三先生皆足以动众得名因作长句
作者：晁说之
朝代：宋

沉沉方文与蓬莱，桃李闻从海上开。
愁外烟波徒缥缈，梦中乡俗独徘徊。
不同下俚暂时醉，自约高真定命杯。
可笑神仙今古异，今言先分古先材。
洗山
作者：晁说之
朝代：宋

公事岂不猥，吾性自有适。驩言春风物，洗山出怪石。何幸此土壤，顽骜压空碧。崭岩有天姿，畚锸不待力。横如剑出泥，纵若月退蚀。乃知凶谗辈，暂为忠良贼。后皇德清明，万类各有职。吾悲兹世人，因之聊叹息。尝闻道人语，无垢法第一。多谢读易者，洗心如玉璧。
洗山
作者：晁说之
朝代：宋

公事岂不猥，吾性自有适。
驩言春风物，洗山出怪石。
何幸此土壤，顽骜压空碧。
崭岩有天姿，畚锸不待力。
横如剑出泥，纵若月退蚀。
乃知凶谗辈，暂为忠良贼。
后皇德清明，万类各有职。
吾悲兹世人，因之聊嘆息。
尝闻道人语，无垢法第一。
多谢读易者，洗心如玉璧。
洛川驿中梦与一故人作诗十馀韵既觉惟记其两句南山络条华四顾吃所哀因识之
作者：晁说之
朝代：宋
体裁：古风

西征岂不乐，梦中诗佳哉。南山络条华，四顾吃所哀。山川今可梦，小谢恨能裁。无令辜此夕，羸马空徘徊。
洪泽守闸和二十二弟韵
作者：晁说之
朝代：宋

小舟洪泽叹嗟余，欲说人间孰得如。
蝙蝠倒悬徒颉顽，猕猴徐步漫趑趄。
岁穷云际行求鴈，日暮溪头坐羡鱼。
何处长风万里浪，龙盘鳌抃蜃楼居。
洪泽守闸和二十二弟韵
作者：晁说之
朝代：宋

小舟洪泽叹嗟馀，欲说人间孰得如。蝙蝠倒悬徒颉顽，猕猴徐步漫趑趄。岁穷云际行求雁，日暮溪头坐羡鱼。何处长风万里浪，龙盘鳌抃蜃楼居。
流寓海陵半年忽得周元仲分宁书欣慰与常日不同辄有作代书
作者：晁说之
朝代：宋
体裁：古风

海陵士子江东客，我到海陵无主人。苍波知君到何处，直待书来消息真。与君相去岁月久，世事茫茫谁出手。桑田欲变仙人去，鹤驾云轩安得取。愁肠出泪付沧波，江上秋风奈我何。何处云山君待我，更烦先寄綵云歌。
浮甘亭上
作者：晁说之
朝代：宋

浮甘亭上拂征衣，欲起羁愁却自非。
莺去青阴犹转响，月来碧嶂有余辉。
三英何处同行乐，百丑无堪独息机。
好濯缨尘惜苹藻，从教尘土半天飞。
浮甘亭上
作者：晁说之
朝代：宋

浮甘亭上拂征衣，欲起羁愁却自非。莺去青阴犹转响，月来碧嶂有馀辉。三英何处同行乐，百丑无堪独息机。好濯缨尘惜蘋藻，从教尘土半天飞。
海陵书事
作者：晁说之
朝代：宋

今古悠悠嘉上同，徒令客子恨无穷。竹椽泥压清虚节，苇爨香殊忠厚风。腾倚百年麋鹿外，波澜一日凤皇中。可怜仙驭频来往，从此相传第几翁。
海陵书事
作者：晁说之
朝代：宋

今古悠悠嘉上同，徒令客子恨无穷。
竹椽泥压清虚节，苇爨香殊忠厚风。
腾倚百年麋鹿外，波澜一日鳯皇中。
可怜仙驭频来往，从此相传第几翁。
海陵寒食
作者：晁说之
朝代：宋

忽逢羣盗到江津，惊若奔鱼跳此身。
烟焰几为新节鬼，风尘敢忆故乡人。
几家有物蒸尝在，到处无时哭泣频。
日日凄风兼苦雨，要知寒食客愁真。
海陵寒食
作者：晁说之
朝代：宋

忽逢群盗到江津，惊若奔鱼跳此身。烟焰几为新节鬼，风尘敢忆故乡人。几家有物蒸尝在，到处无时哭泣频。日日凄风兼苦雨，要知寒食客愁真。
海陵社日
作者：晁说之
朝代：宋
体裁：五言绝句

信美非真美，徒劳本自劳。异乡今日社，寂寞食无糕。
海陵閒居
作者：晁说之
朝代：宋

春色海边虽到晚，幽居亦且得徘徊。风轻花影閒閒去，人静棋声揭揭来。莫话艰难催白发，从教颠倒长青苔。明朝此兴如能在，梦到梁王旧吹台。
海陵閒居
作者：晁说之
朝代：宋

春色海边虽到晚，幽居亦且得徘徊。
风轻花影閒閒去，人静棋声揭揭来。
莫话艰难催白髮，从教颠倒长青苔。
明朝此兴如能在，梦到梁王旧吹台。
海陵闻角
作者：晁说之
朝代：宋

秋风入角蹙山城，更觉淮南秋思清。
惯听边威雷鼓裏，梅花争发斗峥嵘。
海陵闻角
作者：晁说之
朝代：宋

秋风入角蹙山城，更觉淮南秋思清。惯听边威雷鼓里，梅花争发斗峥嵘。
涂中依韵和高主簿完翁见赠长句
作者：晁说之
朝代：宋

孤宿孤江嗟婉娩，穷冬残夜认璇玑。
乘槎邂逅关心切，舒锦绸缪到眼稀。
岂有梧桐留凤食，端愁霰雪犯狐衣。
秦楼老去应多可，好听吴侬缓缓归。
涂中依韵和高主簿完翁见赠长句
作者：晁说之
朝代：宋

孤宿孤江嗟婉娩，穷冬残夜认璿玑。乘槎邂逅关心切，舒锦绸缪到眼稀。岂有梧桐留凤食，端愁霰雪犯狐衣。秦楼老去应多可，好听吴侬缓缓归。
消息
作者：晁说之
朝代：宋
体裁：七言绝句

两月中原消息断，不应京国亦无闻。庙堂如未弃黎庶，日日诏书清垢氛。
淮南王
作者：晁说之
朝代：宋

淮南王，解烧金，胡为黄叶落故林。
神仙鼎气覆千里，草木姿媚钟磬音。
夸诞之语恐难信，傥然安得我登临。
即今巨盗处处起，天子不贪淮南地。
淮南王
作者：晁说之
朝代：宋

淮南王，解烧金，胡为黄叶落故林。神仙鼎气覆千里，草木姿媚钟磬音。誇诞之语恐难信，傥然安得我登临。即今巨盗处处起，天子不贪淮南地。
淮口作
作者：晁说之
朝代：宋

王畿胡骑满，何地可逃生。
尽室半徒步，有舟无水行。
长淮能见阻，久雨自难晴。
杂立官称在，低头媿国荣。
淮口作
作者：晁说之
朝代：宋

王畿胡骑满，何地可逃生。尽室半徒步，有舟无水行。长淮能见阻，久雨自难晴。杂立官称在，低头愧国荣。
淮海二绝
作者：晁说之
朝代：宋

卜钱簇簇怯单单，小妇扬州桥上看。拜鬼求神春更恨，不堪风雨作花寒。莫问扬州桃叶生，渡江今日得风晴。长沙子弟更相笑，上到隋堤便住营。
淮海二绝·其一
作者：晁说之
朝代：宋
体裁：七言绝句

卜钱簇簇怯单单，小妇扬州桥上看。拜鬼求神春更恨，不堪风雨作花寒。
淮海二绝·其二
作者：晁说之
朝代：宋
体裁：七言绝句

莫问扬州桃叶生，渡江今日得风晴。长沙子弟更相笑，上到隋堤便住营。
淮海二绝夜来枕上得四绝句因视王性之谢其相访也末专为渠作·其一
作者：晁说之
朝代：宋
体裁：七言绝句

不待功成逐赤松，腐儒毕竟若为功。田园破碎胡尘里，肠断当年夜雨舂。
游灵岩山寺
作者：晁说之
朝代：宋

昔爱屏作山，今爱山作屏。还曲不可数，两目徒荧荧。须臾背负巘，恍惝面对陉。屯聚阵脚马，罗列仙女軿。秀色非有无，花气自芳馨。翠麓下靡靡，危峰上亭亭。借问深几何，飞鸟中暂停。众异者明孔，白昼观辰星。霜令殊未酷，黄蕊间青青。连岫锁宝符，重壁藏修灵。世俗那得见，见形不识形。言念朗法师，于此老禅扃。应化今何到，空馀虎上经。我如梦中游，梦梦入杳冥。尔来尘滓醉，不觉一朝醒。下山如梦断，独疑在茅厅。朝云到人世，飘飘细雨零。
游灵岩山寺
作者：晁说之
朝代：宋

昔爱屏作山，今爱山作屏。
还曲不可数，两目徒荧荧。
须臾背负巘，恍惝面对陉。
屯聚阵脚马，罗列仙女軿。
秀色非有无，花气自芳馨。
翠麓下靡靡，危峰上亭亭。
借问深几何，飞鸟中暂停。
众异者明孔，白昼观辰星。
霜令殊未酷，黄蘂间青青。
连岫鏁宝符，重壁藏修灵。
世俗那得见，见形不识形。
言念朗法师，于此老禅扃。
应化今何到，空余虎上经。
我如梦中游，梦梦入杳冥。
尔来尘滓醉，不觉一朝醒。
下山如梦断，独疑在茅厅。
朝云到人世，飘飘细雨零。
灵璧石有未上供者狼藉两岸
作者：晁说之
朝代：宋

凤凰山石与石殊，敕使督贡倾舳舻。
擎空不数碧菡萏，媚日宁顾女珊瑚。
但识天囿箫韶底，岂期汴岸沙砾余。
炀帝锦帆几来往，曾不得汝恨何如。
灵璧石有未上供者狼藉两岸
作者：晁说之
朝代：宋

凤凰山石与石殊，敕使督贡倾舳舻。擎空不数碧菡萏，媚日宁顾女珊瑚。但识天囿箫韶底，岂期汴岸沙砾馀。炀帝锦帆几来往，曾不得汝恨何如。
灾怪
作者：晁说之
朝代：宋

几岁庙堂生物怪，一朝敌骑应天烖。
颇闻北斗光芒见，未见东京消息来。
志士此时忧国泪，将军他日望乡台。
世间如有严夫子，时命应须更可哀。
灾怪
作者：晁说之
朝代：宋

几岁庙堂生物怪，一朝胡虏应天灾。颇闻北斗光芒见，未见东京消息来。志士此时忧国泪，将军他日望乡台。世间如有严夫子，时命应须更可哀。
然公发人自天台来不以乌药见寄
作者：晁说之
朝代：宋

石桥不得往，乌药不寄来。
空令图画裏，指点说天台。
然公发人自天台来不以乌药见寄
作者：晁说之
朝代：宋

石桥不得往，乌药不寄来。空令图画里，指点说天台。
牡丹
作者：晁说之
朝代：宋
体裁：七言绝句

牡丹千叶千枝并，不似荒凉在塞垣。宜圣殿前知几许，感时肠断侍臣孙。
狂风
作者：晁说之
朝代：宋

十日狂风不偶然，未教桃李斗婵娟。关西将士曾如此，直入齐宫斩小怜。
狂风
作者：晁说之
朝代：宋

十日狂风不偶然，未教桃李鬬婵娟。
关西将士曾如此，直入齐宫斩小怜。
王性之自扬州迁路相访于海陵荷其意厚非平日比赠诗以别
作者：晁说之
朝代：宋

九死性命存，乃到海陵仓。海陵何所有，麋鹿昼成行。多仓多麋鹿，今也恨难忘。爰从本朝来，人物上国光。容我迹其间，性之因翱翔。性之笃忠信，又复能文章。一世所趋附，在眼独不忙。困于州县吏，敛翼弗许张。蹉跎谁识之，心胆空堂堂。我不自揆者，荐之三府傍。相公意似顺，众口极雌黄。我斥不得容，为子增慨慷。子行群贼中，妻孥道路长。挂帆扬州湾，闻我病在床。不寻枉渚来，或谓子不刚。活我以简策，饱我非稻粱。告别闽岭去，波浪春风狂。既欲杀风母，又欲射天狼。四海俱已震，何处一身藏。挥泪与之子，关雎哀不伤。禄山倾社稷，朱泚侮君王。于今无此孽，但可正皇纲。文章出号令，忠信被农桑。之子抱此器，用之斯民康。吴酸宜勉强，无烦忆粟浆。
王性之自扬州迁路相访于海陵荷其意厚非平日比赠诗以别
作者：晁说之
朝代：宋

九死性命存，乃到海陵仓。
海陵何所有，麋鹿昼成行。
多仓多麋鹿，今也恨难忘。
爰从本朝来，人物上国光。
容我迹其间，性之因翱翔。
性之笃忠信，又復能文章。
一世所趋附，在眼独不忙。
困于州县吏，敛翼弗许张。
蹉跎谁识之，心胆空堂堂。
我不自揆者，荐之三府傍。
相公意似顺，众口极雌黄。
我斥不得容，为子增慨慷。
子行羣贼中，妻孥道路长。
挂帆扬州湾，闻我病在床。
不寻枉渚来，或谓子不刚。
活我以简策，饱我非稻粱。
告别闽岭去，波浪春风狂。
既欲杀风母，又欲射天狼。
四海俱已震，何处一身藏。
挥泪与之子，关雎哀不伤。
禄山倾社稷，朱泚侮君王。
于今无此孽，但可正皇纲。
文章出号令，忠信被农桑。
之子抱此器，用之斯民康。
吴酸宜勉强，无烦忆粟浆。
王顺之得子寄二绝次韵报之
作者：晁说之
朝代：宋

宾客能谈少傅儿，海中仙果得生迟。自今一落人间后，即见新枝压旧枝。茂弘不用长年悲，淮水东流本与期。一日名驹惊俗眼，奔云老骥敢言衰。
王顺之得子寄二绝次韵报之·其一
作者：晁说之
朝代：宋
体裁：七言绝句

宾客能谈少傅儿，海中仙果得生迟。自今一落人间后，即见新枝压旧枝。
王顺之得子寄二绝次韵报之·其二
作者：晁说之
朝代：宋
体裁：七言绝句

茂弘不用长年悲，淮水东流本与期。一日名驹惊俗眼，奔云老骥敢言衰。
用仙宫铺壁上诸人韵作
作者：晁说之
朝代：宋
体裁：七言绝句

香雾漫空玉作尘，五龙双凤细扶轮。君王不得须臾语，只有轮台哀痛身。
申前意和圆机绝句梅花
作者：晁说之
朝代：宋

庾信终南眼忽开，横岑万仞接天台。纵横笔阵知强弱，留与游仙客咏梅。梅如玉磬百花依，伤似文章先说诗。诗到玉妃谪堕后，只君能抗我公辞。
申前意和圆机绝句梅花·其一
作者：晁说之
朝代：宋
体裁：七言绝句

庾信终南眼忽开，横岑万仞接天台。纵横笔阵知强弱，留与游仙客咏梅。
申前意和圆机绝句梅花·其二
作者：晁说之
朝代：宋
体裁：七言绝句

梅如玉磬百花依，伤似文章先说诗。诗到玉妃谪堕后，只君能抗我公辞。
申谢经略安抚待制送酒之什
作者：晁说之
朝代：宋
体裁：古风

真茶窃所贪，薄酒亦云嗜。况此两乘壶，旨哉出厅事。歌美秦州半，樽罍更几倍。元戎眷非一，于焉则有二。癃老欲扶持，牢愁使破碎。风雪客岁殚，无陨故园泪。我实不能饮，自有愁常醉。顾彼昔之人，何必陶阮类。槌剑剧孟侠，文武卫公贵。宜饮不饮者，我言尚何费。顾分玉帐春，远以金壶致。旧都新奏功，如花方高会。
留别延庆明智
作者：晁说之
朝代：宋
体裁：五言律诗

傍海嗟为客，倾心欣所知。烟霞威凤老，岐路断猿悲。梦亦西方近，谈休南本迟。行行招隐意，嵩岫解相思。
留题景升北窗
作者：晁说之
朝代：宋
体裁：七言绝句

南楼吹笛何人怨，北窗垂杨永日閒。何用绿杨高百尺，诗情笔趣总相关。
疏堕
作者：晁说之
朝代：宋
体裁：七言绝句

疏堕何堪行役劳，穷阴急景晚风高。京华前岁此时雪，独卧先庐亦寂寥。
疲行
作者：晁说之
朝代：宋
体裁：五言律诗

岁暮疲行役，荒郊绝见闻。林寒无鸟宿，山燥不归云。得失为生计，浮沉预世纷。好怀思软语，终待颍阳君。
疾病
作者：晁说之
朝代：宋
体裁：五言律诗

疾病非吾有，吾身与世轻。看棋得静意，说药肯伤生。不道江湖远，惟多鸥鹭情。况闻登俊杰，即日是升平。
病中思建茶不可得因作呈胡季和
作者：晁说之
朝代：宋
体裁：七言律诗

新政勤劳俭素中，建溪千焙一毫供。人知廉耻苞苴减，运属危原丘壑空。惯以枪旗论胜负，果劳甲胄历危凶。不登王会篇中物，便好从今永绝踪。
病中谢张簿阳字韵诗
作者：晁说之
朝代：宋
体裁：七言绝句

药有一君元长厚，病教五鬼逞狂阳。公诗可但能除疟，万痾都如律令忙。
病卧闻韩公表雨中出谒
作者：晁说之
朝代：宋

绿阴飞雨作秋容，衰病呻吟高枕中。何事公孙健骑马，黄金带客好相从。
病卧闻韩公表雨中出谒
作者：晁说之
朝代：宋

绿阴飞雨作秋容，衰病呻吟高枕中。
何事公孙健骑马，黄金帯客好相从。
病目作近体诗五首
作者：晁说之
朝代：宋

病目经旬作梦中，只应天意欲教佣。诗成愿作瞎太祝，位极耻为盲老公。不用千忧徒画足，何妨一笑漫书空。颇不如喜见人志，好在春来六六峰。何事兰成酷爱愁，借愁为乐总宜休。天涯二月无新历，京国三年误旧游。忽接家书迷远近，欲为客难却沉浮。道人犹喜频相遇，话尽丹丘更虎丘。江头未省逢春事，风雨朝朝夜夜深。皎洁一生馀白发，辛勤百计只丹心。不疑郑默世能怨，敢恨虞翻论所侵。明日逢人添俛首，会催归兴到山林。沉沉何处有春柔，目极无垠风雨秋。底事须登七尺剑，要当自掖千金裘。图书虽满愧黄绢，桃李纵开嘲白头。事与愿违宜泯泯，愿违于事更悠悠。愁极犹知吾道尊，尚烦几许北堂萱。善人在疚乡评减，老物可憎天意存。漫使楚囚临澧浦，难教汉使识河源。著书昔日年犹少，老意今朝欲绝言。
病目作近体诗五首·其一
作者：晁说之
朝代：宋
体裁：古风

病目经旬作梦中，只应天意欲教佣。诗成愿作瞎太祝，位极耻为盲老公。不用千忧徒画足，何妨一笑漫书空。颇不如喜见人志，好在春来六六峰。
病目作近体诗五首·其三
作者：晁说之
朝代：宋

江头未省逢春事，风雨朝朝夜夜深。
皎洁一生余白髪，辛勤百计只丹心。
不疑郑默世能怨，敢恨虞翻论所侵。
明日逢人添俛首，会催归兴到山林。
病目作近体诗五首·其三
作者：晁说之
朝代：宋

江头未省逢春事，风雨朝朝夜夜深。皎洁一生馀白发，辛勤百计只丹心。不疑郑默世能怨，敢恨虞翻论所侵。明日逢人添俛首，会催归兴到山林。
病目作近体诗五首·其二
作者：晁说之
朝代：宋
体裁：古风

何事兰成酷爱愁，借愁为乐总宜休。天涯二月无新历，京国三年误旧游。忽接家书迷远近，欲为客难却沉浮。道人犹喜频相遇，话尽丹丘更虎丘。
病目作近体诗五首·其五
作者：晁说之
朝代：宋

愁极犹知吾道尊，尚烦几许北堂萱。
善人在疚乡评减，老物可憎天意存。
漫使楚囚临澧浦，难教汉使识河源。
着书昔日年犹少，老意今朝欲绝言。
病目作近体诗五首·其五
作者：晁说之
朝代：宋

愁极犹知吾道尊，尚烦几许北堂萱。善人在疚乡评减，老物可憎天意存。漫使楚囚临澧浦，难教汉使识河源。著书昔日年犹少，老意今朝欲绝言。
病目作近体诗五首·其四
作者：晁说之
朝代：宋
体裁：古风

沉沉何处有春柔，目极无垠风雨秋。底事须登七尺剑，要当自掖千金裘。图书虽满愧黄绢，桃李纵开嘲白头。事与愿违宜泯泯，愿违于事更悠悠。
痛心
作者：晁说之
朝代：宋

为问谁今有好怀，园林春色不须来。王孙草向荒城短，驿使梅因战阵回。但道胡尘迷上苑，不闻汉诏出中台。痛心一日复一日，何日皇威遍九垓。
痛心
作者：晁说之
朝代：宋

为问谁今有好怀，园林春色不须来。
王孙草向荒城短，驿使梅因战阵回。
但道边尘迷上苑，不闻汉诏出中台。
痛心一日復一日，何日皇威遍九垓。
痛恨
作者：晁说之
朝代：宋

丞相开边靡有它，中原要复识干戈。百年身事今如此，万里胡尘可奈何。陇上健儿嗟不见，洛阳女子恨偏多。朝朝上食陵头否，肠断东巡白帝歌。
痛恨
作者：晁说之
朝代：宋

丞相开边靡有它，中原要復识干戈。
百年身事今如此，万里胡尘可奈何。
陇上健儿嗟不见，洛阳女子恨偏多。
朝朝上食陵头否，肠断东巡白帝歌。
痛恨
作者：晁说之
朝代：宋
体裁：七言绝句

胡儿直犯洛阳宫，蔼蔼园陵指点中。殄灭四夷心不遂，裕陵萧瑟独悲风。
癸未岁余与开封解安行同知定州外县赴二帅上元之集今辛卯明州灯夕公会上见邸报解以大夫知嘉州感旧作寄
作者：晁说之
朝代：宋
体裁：七言律诗

伊昔中山胜事赊，初当三五便开花。君能选色沉醉倒，我自伤心深感嗟。聚散十年逢节序，穷通百态各天涯。使君绮席谁同乐，莫遣灯花照鬓华。
白雁陂
作者：晁说之
朝代：宋

白雁陂前淮海思，今朝淮海雁相随。固知怜我飘零甚，忘却青嵩碧颍时。
白鴈陂
作者：晁说之
朝代：宋

白鴈陂前淮海思，今朝淮海鴈相随。
固知怜我飘零甚，忘却青嵩碧颍时。
直罗县三绝句
作者：晁说之
朝代：宋

萦回颉颃乱山河，目眩心摇到直罗。待得罗川平直处，晚来荀令恨如何。人生不合出都城，百坂千坡异县情。勃勃当年圣人道，如今狐兔不胜行。羌管戎歌亦斗新，长官家势洛阳人。相逢且觅山花好，莫话铜驼金谷春。
直罗县三绝句·其一
作者：晁说之
朝代：宋
体裁：七言绝句

萦回颉颃乱山河，目眩心摇到直罗。待得罗川平直处，晚来荀令恨如何。
直罗县三绝句·其三
作者：晁说之
朝代：宋
体裁：七言绝句

羌管戎歌亦斗新，长官家势洛阳人。相逢且觅山花好，莫话铜驼金谷春。
直罗县三绝句·其二
作者：晁说之
朝代：宋
体裁：七言绝句

人生不合出都城，百坂千坡异县情。勃勃当年圣人道，如今狐兔不胜行。
眠睡
作者：晁说之
朝代：宋

病夫不睡情须怨，老子难眠思却清。况复斗横催角引，梅花烂漫散秋声。
眠睡
作者：晁说之
朝代：宋

病夫不睡情须怨，老子难眠思却清。
况復斗横催角引，梅花烂漫散秋声。
知宗节使临渡江至金陵送蜡梅来
作者：晁说之
朝代：宋

江北江南叠鼓催，清香清泪各徘徊。知君清德用无尽，棹欲移时留蜡梅。
知宗节使临渡江至金陵送蜡梅来
作者：晁说之
朝代：宋

江北江南迭鼓催，清香清泪各徘徊。
知君清德用无尽，棹欲移时留蜡梅。
社日偶集恨去岁社与圆机有约阻雨
作者：晁说之
朝代：宋

归闰于春得社迟，酒应过熟老农嬉。故巢候燕宾朋禁，骤雨前年唱和诗。要使歌喉扶妩媚，肯教鼠目斗狐疑。云南蓟北休惊怕，今日宽仁不戮师。
社日偶集恨去岁社与圆机有约阻雨
作者：晁说之
朝代：宋

归闰于春得社迟，酒应过熟老农嬉。
故巢候燕宾朋禁，骤雨前年唱和诗。
要使歌喉扶妩媚，肯教鼠目鬬狐疑。
云南蓟北休惊怕，今日寛仁不戮师。
私愿
作者：晁说之
朝代：宋

胡尘未动朔云浮，行在多懽见小侯。
愿保三冬资我乐，更无一事使人愁。
私愿
作者：晁说之
朝代：宋

胡尘未动朔云浮，行在多欢见小侯。愿保三冬资我乐，更无一事使人愁。
秋
作者：晁说之
朝代：宋

长年何事不悲秋，今日天涯愁复愁。故国老槐空寂寂，半天归雁自悠悠。故知庾信多清泪，何事陶潜亦白头。前日家人带楸叶，求身强健更何求。
秋
作者：晁说之
朝代：宋

长年何事不悲秋，今日天涯愁復愁。
故国老槐空寂寂，半天归鴈自悠悠。
故知庾信多清泪，何事陶潜亦白头。
前日家人带楸叶，求身强健更何求。
秋书
作者：晁说之
朝代：宋

秋为枣多暑，天因禾未霜。吁嗟尔凶虏，宜亦畏皇纲。
秋书
作者：晁说之
朝代：宋

秋为枣多暑，天因禾未霜。
吁嗟尔勍敌，宜亦畏皇纲。
秋吟
作者：晁说之
朝代：宋
体裁：古风

友生吾所畏，言貌凛秋威。崔子稻畦晚，杨公玉田饥。阶除昨夜霜，钟鸣尚依稀。吾友岂憔悴，西山空崔巍。
秋嘆
作者：晁说之
朝代：宋
体裁：七言律诗

为起秋风有所怀，江头秋色信多哉。孔明何岁荆州去，乐毅即时燕国来。今古悠悠共涕泪，江山寂寂尽尘埃。麒麟阁上功名士，闻道其中有不才。
秋怀
作者：晁说之
朝代：宋

草木衰残意，关河离别情。秋风已如此，况复更论兵。
秋怀
作者：晁说之
朝代：宋

草木衰残意，关河离别情。
秋风已如此，况復更论兵。
秋思堙郁忽蒙圆机宠示祟赋欣然开豁为惠大矣率草谢之
作者：晁说之
朝代：宋

秋霜先著白髯翁，始信读书未有功。幽恨不随流水去，壮怀每共暮云空。敢嗟落叶留无术，但惜巢危死孰从。赖有高才能作赋，笔端除祟是英雄。
秋思堙鬰忽蒙圆机宠示祟赋欣然开豁为惠大矣率草谢之
作者：晁说之
朝代：宋

秋霜先着白髯翁，始信读书未有功。
幽恨不随流水去，壮怀每共暮云空。
敢嗟落叶留无术，但惜巢危死孰从。
赖有高才能作赋，笔端除祟是英雄。
秋感
作者：晁说之
朝代：宋

又作此秋飘泊客，茫茫谁是北归人。
庭前雨过鹅羣浴，池上风来萤火新。
战马不肥淮甸草，属车思辗洛阳尘。
如闻胡虏渡河去，缑月箕云待老身。
秋感
作者：晁说之
朝代：宋

又作此秋飘泊客，茫茫谁是北归人。庭前雨过鹅群浴，池上风来萤火新。战马不肥淮甸草，属车思辗洛阳尘。如闻胡虏渡河去，缑月箕云待老身。
秋感
作者：晁说之
朝代：宋

邻鸡鸣已过，吾鸡一何懒。
要稳土人眠，高视清秋晏。
惜哉清秋时，留客久异县。
莫谓兹荒陬，千令洿畿甸。
黄屋在扬州，江山被恩幸。
肥羜翻吴羮，宫粧惊楚练。
虽云胡马阵，敢敌水龙鑑。
有事郊三年，神降乐六变。
万国走玉帛，两京锁宫殿。
明发迎归路，兹夕泪如霰。
孤旅愁思绝，一身几忧患。
秋感
作者：晁说之
朝代：宋

邻鸡鸣已过，吾鸡一何懒。要稳土人眠，高视清秋晏。惜哉清秋时，留客久异县。莫谓兹荒陬，千令洿畿甸。黄屋在扬州，江山被恩幸。肥羜翻吴羹，宫妆惊楚练。虽云胡马阵，敢敌水龙鉴。有事郊三年，神降乐六变。万国走玉帛，两京锁宫殿。明发迎归路，兹夕泪如霰。孤旅愁思绝，一身几忧患。
秋日有感因诵王元之送文元公诗云追思元白在江东不似晁丞今独步之句戏作
作者：晁说之
朝代：宋
体裁：七言绝句

三吴山水喜秋风，白蟹青虾甬水东。独步晁丞孙子到，谁怜憔悴众人中。
秋日江上作
作者：晁说之
朝代：宋
体裁：古风

秋色千里来，潮波八月壮。起帆增江势，劲风滋颉颃。海道当如何，燕羽去云上。人生自窘束，有情宜骋望。两眼幸未盲，莫谩读易象。
秋晚
作者：晁说之
朝代：宋

居恨日不过，复此秋云暮。一岁馀几何，挽之安得住。老矣且勉学，高谈非所与。贫贱苟不惭，势力则不惧。凉飙幸已多，宁烦赋不遇。
秋晚
作者：晁说之
朝代：宋

居恨日不过，復此秋云暮。
一岁余几何，挽之安得住。
老矣且勉学，高谈非所与。
贫贱苟不惭，势力则不惧。
凉飇幸已多，宁烦赋不遇。
秋来
作者：晁说之
朝代：宋
体裁：五言律诗

秋来颇自适，抚此清收时。不假绝交论，聊吟招隐诗。山阿新橡栗，朝廷旧皋夔。早晚罢给散，恩偕雨露垂。
秋来庭下杂花盛开对之感怀作
作者：晁说之
朝代：宋

春花擢翠干，秋花披芳丛。丛花都且閒，天质不为容。宁谢儿女赏，本自能凄风。持之奉君子，令德晚更崇。
秋来庭下杂花盛开对之感怀作
作者：晁说之
朝代：宋

春花擢翠榦，秋花披芳丛。
丛花都且閒，天质不为容。
宁谢儿女赏，本自能凄风。
持之奉君子，令德晚更崇。
秋适
作者：晁说之
朝代：宋

今日秋光远，吾意亦以閒。
置此清羸身，茄菼薏苡间。
一别嵩阳县，二纪不得还。
几处逢新秋，幽梦着旧山。
木落淮南旧，水流日柴关。
秋适
作者：晁说之
朝代：宋

今日秋光远，吾意亦以閒。置此清羸身，茄菼薏苡间。一别嵩阳县，二纪不得还。几处逢新秋，幽梦著旧山。木落淮南旧，水流日柴关。
秋阴
作者：晁说之
朝代：宋
体裁：五言律诗

漠漠秋阴好，遥空见故乡。可堪高叶病，无赖晚花香。枕静泉声细，帘疏风影长。肯教容易雨，吟兴动何郎。
积善堂
作者：晁说之
朝代：宋

我家得姓自卫史，文王之昭钟厥美。西京御史府大夫，父慈子忠不惜死。至今墓上无曲棘，颍川岁时虔庙祀。中原丧乱厌风尘，南渡不及渡辽水。晚惟道武揽英雄，辽东之晁同兴起。世封颍川刺济州，子孙婵媛冠剑伟。唐有贤良如汉初，名动集贤为学士。是时海内图书家，一晁未议张与李。忠实文华入本朝，三祖百孙同一体。中祖颍川袭远封，东祖西祖复于济。自从决策罢兵来，平进不厌百寮底。即今门户益衰微，揽古怀今情曷已。上恩坱圠播无垠，宿莽心存春藿靡。漳州有母行百龄，疏封钿服明光里。夫人眼力尚针缕，拜恩不易从稚齿。初惟夫人有子贤，曰此布濩敢不俾。何劳梦帝血面论，直以微诚动旒扆。华堂白发喜更新，即看青袍子高第。寿斝千场日未央，膝下曾玄扶且倚。中眷有孙不能鸣，东眷孙文刊烨炜。
积善堂
作者：晁说之
朝代：宋

我家得姓自卫史，文王之昭钟厥美。
西京御史府大夫，父慈子忠不惜死。
至今墓上无曲棘，颍川岁时虔庙祀。
中原丧乱厌风尘，南渡不及渡辽水。
晚惟道武揽英雄，辽东之晁同兴起。
世封颍川刺济州，子孙婵媛冠剑伟。
唐有贤良如汉初，名动集贤为学士。
是时海内图书家，一晁未议张与李。
忠实文华入本朝，三祖百孙同一体。
中祖颍川袭远封，东祖西祖復于济。
自从决策罢兵来，平进不厌百寮底。
即今门户益衰微，揽古怀今情曷已。
上恩坱圠播无垠，宿莽心存春藿靡。
漳州有母行百龄，疏封钿服明光裏。
夫人眼力尚针缕，拜恩不易从稚齿。
初惟夫人有子贤，曰此布濩敢不俾。
何劳梦帝血面论，直以微诚动旒扆。
华堂白髮喜更新，即看青袍子高第。
寿斝千场日未央，膝下曾玄扶且倚。
中眷有孙不能鸣，东眷孙文刊烨炜。
穷途
作者：晁说之
朝代：宋
体裁：五言律诗

穷途无达士，今日信途穷。处处兵如市，行行马似龙。魂迷公主馆，梦断翠微宫。欲向江东去，风波更几重。
立秋前六言
作者：晁说之
朝代：宋
体裁：六言诗

今日自须欣喜，明朝池上秋风。听雨如听古乐，得书似得良朋。
笑
作者：晁说之
朝代：宋

笑乐真情岂可无，乐而不笑是何拘。日中无事逢棋局，春后有花兼酒壶。轻侠儿前抚手掌，滑稽传后抚髭须。江南陆后还安否，乞与筇枝使自扶。
笑
作者：晁说之
朝代：宋

笑乐真情岂可无，乐而不笑是何拘。
日中无事逢棋局，春后有花兼酒壶。
轻侠儿前抚手掌，滑稽传后抚髭鬚。
江南陆后还安否，乞与笻枝使自扶。
答恂阇黎乞浆
作者：晁说之
朝代：宋

白头破褐恂阇黎，硬白高谈岂易知。却喜粟浆如北客，从教薄相笑无奇。
答恂阇黎乞浆
作者：晁说之
朝代：宋

白头破褐恂阇黎，硬白高谈岂昜知。
却喜粟浆如北客，从教薄相笑无奇。
答童
作者：晁说之
朝代：宋
体裁：五言绝句

何敢爱筋力，无劳戒励重。但当知讳字，闻说是雅中。
答赵德麟见招之作
作者：晁说之
朝代：宋

王孙囚冠安稳无，骨清肉健今更癯。
学似东山何所歉，才如北海莫言疏。
几年汉上狂歌散，今日山前幽梦余。
消息远来知有意，碧岩却要子来居。
答赵德麟见招之作
作者：晁说之
朝代：宋

王孙囚冠安稳无，骨清肉健今更癯。学似东山何所歉，才如北海莫言疏。几年汉上狂歌散，今日山前幽梦馀。消息远来知有意，碧岩却要子来居。
简沙头李山伯
作者：晁说之
朝代：宋
体裁：七言绝句

坎离交养日需沙，君向沙头好泊家。鸥鹭若来寻旧隐，为言直上有烟霞。
累夜读武经总要慨然思陈叔易寄予嵩阳读水经之句因用其韵作寄叔易此公相与倡和最多于此诗则毎诵之·其一
作者：晁说之
朝代：宋

蝶笑蜂鬚飞有声，梅嫌柳眼众人青。
今朝消息君知否，荒塞寒灯读武经。
累夜读武经总要慨然思陈叔易寄予嵩阳读水经之句因用其韵作寄叔易此公相与倡和最多于此诗则每诵之
作者：晁说之
朝代：宋

蝶笑蜂须飞有声，梅嫌柳眼众人青。今朝消息君知否，荒塞寒灯读武经。风送黄河冰底声，三川半死误丹青。何人告与君消息，枉是磨铅勘水经。蓬莱学士有家声，易退难忘旧杀青。万卷饶君相似处，此生不读膳夫经。
累夜读武经总要慨然思陈叔易寄予嵩阳读水经之句因用其韵作寄叔易此公相与倡和最多于此诗则每诵之·其三
作者：晁说之
朝代：宋
体裁：七言绝句

蓬莱学士有家声，易退难忘旧杀青。万卷饶君相似处，此生不读膳夫经。
累夜读武经总要慨然思陈叔易寄予嵩阳读水经之句因用其韵作寄叔易此公相与倡和最多于此诗则每诵之·其二
作者：晁说之
朝代：宋
体裁：七言绝句

风送黄河冰底声，三川半死误丹青。何人告与君消息，枉是磨铅勘水经。
絮被
作者：晁说之
朝代：宋

絮被蒙头晓日高，厌闻处处杀官曹。
古人言尽致御术，今日兴言盗是招。
絮被
作者：晁说之
朝代：宋

絮被蒙头晓日高，厌闻处处杀官曹。古人言尽致禦术，今日兴言盗是招。
约圆机不至将出游鸡头山作二绝句
作者：晁说之
朝代：宋

君何忘我不交关，为我胜君便不閒。豹雾人须归豹谷，鸡栖车且游鸡山。君知我亦有柴关，我岂输君独自閒。把笔何人凤尾诺，杖藜望我鸡头山。
约圆机不至将出游鸡头山作二绝句·其一
作者：晁说之
朝代：宋
体裁：七言绝句

君何忘我不交关，为我胜君便不閒。豹雾人须归豹谷，鸡栖车且游鸡山。
约圆机不至将出游鸡头山作二绝句·其二
作者：晁说之
朝代：宋
体裁：七言绝句

君知我亦有柴关，我岂输君独自閒。把笔何人凤尾诺，杖藜望我鸡头山。
约玄机来吃社飰以雨不果
作者：晁说之
朝代：宋

积雨晦沧溟，归期燕不灵。
何能陪社飰，应为厌侯鲭。
约玄机来吃社饭以雨不果
作者：晁说之
朝代：宋

积雨晦沧溟，归期燕不灵。何能陪社饭，应为厌侯鲭。
约结
作者：晁说之
朝代：宋

约结无奇恨眼开，偷閒藜杖亦悠哉。晓风不让青山远，暮霭难禁明月来。关外关中浑浪漫，云南云北旧徘徊。自怜不注悯征赋，一世征衣愧不才。
约结
作者：晁说之
朝代：宋

约结无奇恨眼开，偷閒藜杖亦悠哉。
晓风不让青山远，暮霭难禁明月来。
关外关中浑浪漫，云南云北旧徘徊。
自怜不注愍征赋，一世征衣愧不才。
绝句谢小邵寄柑脯
作者：晁说之
朝代：宋
体裁：七言绝句

曲肖欧文诗隐秀，山头仙驭势争飞。须知柑脯胜麟脯，更使荷衣笑锦衣。
缺门遇王三兄师文
作者：晁说之
朝代：宋

生民本羁旅，何以娱今朝。风雨崤渑道，离别秋冬交。忽复有好怀，故人道旁招。如狂语错乱，疑梦情飘飘。君须何尽白，我志则全消。忧患君恐可，图书兴尚豪。玷圭宜委土，良骥乃系匏。但愿不再辱，敢慕无久劳。马蹄分异县，朔吹结同袍。三年以为期，嵩少理居巢。
缺门遇王三兄师文
作者：晁说之
朝代：宋

生民本羁旅，何以娱今朝。
风雨崤渑道，离别秋冬交。
忽復有好怀，故人道旁招。
如狂语错乱，疑梦情飘飘。
君鬚何尽白，我志则全消。
忧患君恐可，图书兴尚豪。
玷珪宜委土，良骥乃繫匏。
但愿不再辱，敢慕无久劳。
马蹄分异县，朔吹结同袍。
三年以为期，嵩少理居巢。
置身
作者：晁说之
朝代：宋

置身唯所安，世累莫相干。蓬鬓江湖适，披衣天地宽。尚须烦束带，忍复更危冠。居安叹匪易，泪垂行路难。
置身
作者：晁说之
朝代：宋

置身唯所安，世累莫相干。
蓬鬓江湖适，披衣天地寛。
尚须烦束带，忍復更危冠。
居安叹匪易，泪垂行路难。
翻忧
作者：晁说之
朝代：宋
体裁：七言律诗

岁暮穷途恼白头，况加一岁更荒州。家禽聚处无居屋，野水分时便断流。何物不堪供佛泪，谁人可与共咨谋。一生本藉诗书乐，今日诗书翻百忧。
胡季和送江梅山茶来
作者：晁说之
朝代：宋
体裁：古风

山茶有色笑江梅，无色江梅谢不才。莫言无色无才思，几许才从色上来。天际素娥能绰约，人间红袖恨徘徊。谁将玉质酡颜醉，绛雪朱丝解不开。
自乐·其一
作者：晁说之
朝代：宋
体裁：七言律诗

避地悠悠处处居，何妨涕泪作欢娱。碾茶势软春心静，捣药香多病意除。梦寐未尝忘仗卫，儿童犹不恋江湖。心期归计嵩箕近，只恐风尘尚畏途。
自乐·其二
作者：晁说之
朝代：宋
体裁：五言律诗

自愁还自乐，于道得吾真。花以瓶为圃，人将饱作春。诗书惟务旧，老大岂知新。明日还如此，太平先此身。
自乐·其二
作者：晁说之
朝代：宋

自愁还自乐，于道得吾真。花以瓶为圃，人将饱作春。诗书惟务旧，老大岂知新。明日还如此，太平先此身。避地悠悠处处居，何妨涕泪作欢娱。碾茶势软春心静，捣药香多病意除。梦寐未尝忘仗卫，儿童犹不恋江湖。心期归计嵩箕近，只恐风尘尚畏途。
自和因思国史燕穆之传称其知明州革轻悍鬬争之俗及今海潮图作
作者：晁说之
朝代：宋
体裁：七言绝句

燕公未肯祖虚无，悍俗归仁举国书。莫道邦人都背德，壁间犹有海潮图。
自咏
作者：晁说之
朝代：宋

棕篱蕉落贮秋阴，睡足萧然学越吟。懒似嵇康初不锻，閒于陶令更无琴。儿童亦习南朝事，风月应怜北客心。五世图书幸相逐，鬓毛未许雪霜侵。
自咏
作者：晁说之
朝代：宋

椶篱蕉落贮秋阴，睡足萧然学越吟。
懒似嵇康初不锻，閒于陶令更无琴。
儿童亦习南朝事，风月应怜北客心。
五世图书幸相逐，鬓毛未许雪霜侵。
自宽
作者：晁说之
朝代：宋

无奈愁何强自宽，细将心事乐江干。新诗时向梦中得，明月多从枕上看。吾道若存生有益，君恩可报死何难。五陵祥瑞烟何在，何日端门朝百官。
自寛
作者：晁说之
朝代：宋

无奈愁何强自寛，细将心事乐江干。
新诗时向梦中得，明月多从枕上看。
吾道若存生有益，君恩可报死何难。
五陵祥瑞烟何在，何日端门朝百官。
自延安回道中作
作者：晁说之
朝代：宋

未驾羸骖返故乡，且寻掘笔傍书窗。莫嘲流汗野猪岭，绝胜伤心朱雀航。多谢芳樽与献酬，只将万斛醉吾愁。春花来作人间梦，梦到鸦啼不得留。延州红胜洛州花，打剥工夫阿那家。我亦劳心添病骨，悔将黄卷负年华。
自延安回道中作·其一
作者：晁说之
朝代：宋
体裁：七言绝句

未驾羸骖返故乡，且寻掘笔傍书窗。莫嘲流汗野猪岭，绝胜伤心朱雀航。
自延安回道中作·其三
作者：晁说之
朝代：宋
体裁：七言绝句

延州红胜洛州花，打剥工夫阿那家。我亦劳心添病骨，悔将黄卷负年华。
自延安回道中作·其二
作者：晁说之
朝代：宋

多谢芳樽与献酬，只将万斛醉吾愁。春花来作人间梦，梦到鸦啼不得留。
自延安回道中作·其二
作者：晁说之
朝代：宋

多谢芳罇与献酬，只将万斛醉吾愁。
春花来作人间梦，梦到鸦啼不得留。
自延还鄜怀京师亲旧
作者：晁说之
朝代：宋

羁旅无归不自任，重重白发巧相寻。扁舟前岁江湖客，匹马今朝关塞心。揽古岂无王霸略，穷途只有短长吟。故人憔悴多如此，谁解多情送好音。
自延还鄜怀京师亲旧
作者：晁说之
朝代：宋

羁旅无归不自任，重重白髪巧相寻。
扁舟前岁江湖客，匹马今朝关塞心。
揽古岂无王霸略，穷途只有短长吟。
故人憔悴多如此，谁解多情送好音。
自甘读沈下贤集绝句二呈圆机·其二
作者：晁说之
朝代：宋
体裁：七言绝句

荷叶拳拳恨未舒，伊人归兴问何如。空看蝇鼻灯花喜，不得平安一纸书。
自赋亲字韵
作者：晁说之
朝代：宋

久息人间车马尘，香残红晻自相亲。
尝看海散千波月，亦睹莲开百叶身。
清世岂无逃俗客，白头不是插花人。
明朝若便西归去，岳寺花迟留得春。
自赋亲字韵
作者：晁说之
朝代：宋

久息人间车马尘，香残红晻自相亲。尝看海散千波月，亦睹莲开百叶身。清世岂无逃虏骑，白头不是插花人。明朝若便西归去，岳寺花迟留得春。
自适
作者：晁说之
朝代：宋
体裁：七言律诗

避难三年百感生，众虽溷浊自澄清。閒窥鸟雀往来势，静听儿童读诵声。但道孤生元废弃，莫言频数论平生。大河今岁如为用，即看千官赴上京。
至日早雪时郊祀毕
作者：晁说之
朝代：宋

客中至日百怀忘，欣喜遥瞻上帝乡。雪覆紫坛天意得，风生绛节颂声长。旧游鹓鹭浑如梦，寂对山河忽若狂。罪籍半除犹望赦，渔阳遗种被恩光。冬来无雪待佳辰，至日飞霙喜更新。风偃南郊云献瑞，龙腾北陆日潜春。壁门仗下千官佩，瑶席歌前万国珍。负亹曾臣符竹冷，属车目断不飞尘。
至日早雪时郊祀毕·其一
作者：晁说之
朝代：宋
体裁：七言律诗

客中至日百怀忘，欣喜遥瞻上帝乡。雪覆紫坛天意得，风生绛节颂声长。旧游鹓鹭浑如梦，寂对山河忽若狂。罪籍半除犹望赦，渔阳遗种被恩光。
至日早雪时郊祀毕·其二
作者：晁说之
朝代：宋
体裁：七言律诗

冬来无雪待佳辰，至日飞霙喜更新。风偃南郊云献瑞，龙腾北陆日潜春。壁门仗下千官佩，瑶席歌前万国珍。负亹曾臣符竹冷，属车目断不飞尘。
至河中首访鬼拔河图有画人云因陆学士移其壁乃毁寸尽令人感慨终日有作
作者：晁说之
朝代：宋

坎坎分明拔河戏，盛在北朝唐尚尔。
画手何人郑子虔，妙不戏人惟戏鬼。
更无狞厉可严怖，既曰依人人是拟。
家家贾勇负胜余，见之心宁不知耻。
最是隋宫窈窕春，汗粧蓬髮羞相比。
故宜落笔在蒲州，门外河来三万里。
邻几舍人有搨本，诗翁赋诗名更起。
咏诗想画二十年，客舍此邦心自喜。
揽真永绝僞物欺，顾影岂尽形仪美。
嗟予断绝百事心，痴处留情独在此。
魑魅魍魉好奔迸，文彩风流终弃圯。
出门访之无处所，惜哉史君陆子履。
但欲便坐易瞻玩，不知壁古难移徙。
岂无剥落一寸余，我愿宝之若琼蘂。
不然当学补亡诗，收拾粉本细纲纪。
或谓前年九鼎成，时无杂糅清如水。
虽有高室谁瞰之，亦莫揶揄毛手指。
帖壁不祥宜遁逃，綵门抛捘方靡靡。
至河中首访鬼拔河图有画人云因陆学士移其壁乃毁寸尽令人感慨终日有作
作者：晁说之
朝代：宋

坎坎分明拔河戏，盛在北朝唐尚尔。画手何人郑子虔，妙不戏人惟戏鬼。更无狞厉可严怖，既曰依人人是拟。家家贾勇负胜馀，见之心宁不知耻。最是隋宫窈窕春，汗妆蓬发羞相比。故宜落笔在蒲州，门外河来三万里。邻几舍人有拓本，诗翁赋诗名更起。咏诗想画二十年，客舍此邦心自喜。揽真永绝伪物欺，顾影岂尽形仪美。嗟予断绝百事心，痴处留情独在此。魑魅魍魉好奔迸，文彩风流终弃圮。出门访之无处所，惜哉史君陆子履。但欲便坐易瞻玩，不知壁古难移徙。岂无剥落一寸馀，我愿宝之若琼蕊。不然当学补亡诗，收拾粉本细纲纪。或谓前年九鼎成，时无杂糅清如水。虽有高室谁瞰之，亦莫揶揄毛手指。帖壁不祥宜遁逃，綵门抛捘方靡靡。
致仕后寄白莲然公
作者：晁说之
朝代：宋

僧衣换却朝衣尽，知悔知非恐不任。
磬韵应怜持课罢，香销当识坐禅深。
芭蕉庭下三身正，蟋蟀床头百虑侵。
忆我白莲庵裏士，几年消息亦沉沉。
致仕后寄白莲然公
作者：晁说之
朝代：宋

僧衣换却朝衣尽，知悔知非恐不任。磬韵应怜持课罢，香销当识坐禅深。芭蕉庭下三身正，蟋蟀床头百虑侵。忆我白莲庵里士，几年消息亦沉沉。
致仕后间夜雨
作者：晁说之
朝代：宋

厚矣皇恩得谢休，萧然白发更何求。雨声中夜生高兴，不似官人身外愁。
致仕后间夜雨
作者：晁说之
朝代：宋

厚矣皇恩得谢休，萧然白髮更何求。
雨声中夜生高兴，不似官人身外愁。
致仕归东里
作者：晁说之
朝代：宋
体裁：七言绝句

板令悬车欠四年，散关如砥去欣然。郑州门首人争入，谁伴山翁老洧渊。
舟中倦甚
作者：晁说之
朝代：宋

橹声出入如讴发，昼长夜短睡蛇绝。红窗局蹐天地隘，出向船头望寒月。月寒不照孤征人，自与红炉得意亲。何日有田吾意得，躬耕垄首待阳春。
舟中倦甚
作者：晁说之
朝代：宋

橹声出入如讴发，昼长夜短睡蛇绝。
红窗跼蹐天地隘，出向船头望寒月。
月寒不照孤征人，自与红鑪得意亲。
何日有田吾意得，躬耕壠首待阳春。
舟子语
作者：晁说之
朝代：宋

晁子被放逐，四方何所止。
随众到淮口，脱身乱兵裏。
长淮岁暮风，舟楫不得舣。
因之狂雨来，青山白浪底。
风雨与波浪，三者酷鬬靡。
北客怖未尝，波神得自喜。
舟子言勿怖，此是衝风尔。
前风衝后风，纵神杂横鬼。
吼怒夜潮落，倐忽熟风起。
衝风如小人，熟风若君子。
明日復衝风，又非前之比。
舟子言可贺，此风即当死。
盛大不死者，从何睹神理。
京贯黼攸辈，万货他手委。
官知其然欤，几年干天纪。
神降与人言，化酒幻桃李。
上真怒中华，实锡羯胡祉。
破我诸州镇，胡阵风从指。
汉兵遂喜北，不走即降矣。
风伯不佑我，岂独在兹水。
舟子语可书，聊以视知已。
舟子语
作者：晁说之
朝代：宋

晁子被放逐，四方何所止。随众到淮口，脱身乱兵里。长淮岁暮风，舟楫不得舣。因之狂雨来，青山白浪底。风雨与波浪，三者酷斗靡。北客怖未尝，波神得自喜。舟子言勿怖，此是冲风尔。前风冲后风，纵神杂横鬼。吼怒夜潮落，倏忽熟风起。冲风如小人，熟风若君子。明日复冲风，又非前之比。舟子言可贺，此风即当死。盛大不死者，从何睹神理。京贯黼攸辈，万货他手委。官知其然欤，几年干天纪。神降与人言，化酒幻桃李。上真怒中华，实锡羯胡祉。破我诸州镇，胡阵风从指。汉兵遂喜北，不走即降矣。风伯不祐我，岂独在兹水。舟子语可书，聊以视知已。
节孝处士徐先生
作者：晁说之
朝代：宋

莫怪先生身上贫，眼看外物似浮云。房中除却琴棋后，更有门前鹤一群。
花开未几忽已落尽戏作
作者：晁说之
朝代：宋
体裁：七言绝句

天涯花信误心期，狼藉残红只往时。怪底小怜浑不睡，夜深惆怅梦周师。
花石题南庄壁
作者：晁说之
朝代：宋
体裁：七言律诗

花石倡优乐未央，四维忽绝失皇纲。敌人便欲吞邻国，鹤驾知谁从上皇。云外安妃情已断，尘中仙伯恨空长。岂无拨乱济时策，久弃蒿莱不得将。
荔枝送郭玄机戏作
作者：晁说之
朝代：宋

祸根妃子尝珍嗜，今日何须有荔枝。玉树后庭那结实，也能亡国更堪悲。荔枝一骑红尘后，便有渔阳万骑来。郭令诸孙今得味，却同羯鼓逞诗才。
荔枝送郭玄机戏作·其一
作者：晁说之
朝代：宋
体裁：七言绝句

祸根妃子尝珍嗜，今日何须有荔枝。玉树后庭那结实，也能亡国更堪悲。
荔枝送郭玄机戏作·其二
作者：晁说之
朝代：宋
体裁：七言绝句

荔枝一骑红尘后，便有渔阳万骑来。郭令诸孙今得味，却同羯鼓逞诗才。
药裹
作者：晁说之
朝代：宋

药裹白头翁，孜孜离乱中。道从前日證，愁与昔年空。食足思同饱，时危耻自容。愿将经济策，上疏大明宫。
药裹
作者：晁说之
朝代：宋

药裹白头翁，孜孜离乱中。
道从前日证，愁与昔年空。
食足思同饱，时危耻自容。
愿将经济策，上疏大明宫。
莫道
作者：晁说之
朝代：宋

莫道飘零天一涯，安时自胜孰兴嗟。
已春庭宇不留雪，逢闰园林无早花。
素履欵游禅老室，白头惯见富人家。
胡然齐赵兵戈起，自是司戎好盗夸。
莫道
作者：晁说之
朝代：宋

莫道飘零天一涯，安时自胜孰兴嗟。已春庭宇不留雪，逢闰园林无早花。素履款游禅老室，白头惯见富人家。胡然齐赵兵戈起，自是司戎好盗誇。
萱草
作者：晁说之
朝代：宋
体裁：古风

山中萱草三赤长，山中高人万事忘。欲借忘忧汝辈力，世间儿女徒颠狂。汝亦忘忧非世忧，临风恐汝亦分将。愿尔忘忧忘终始，莫教老大空悲凉。
落花学义山
作者：晁说之
朝代：宋
体裁：七言律诗

春来脉脉去轮囷，满地飞英委玉尘。荀令香残端有意，石家锦碎更堪珍。目成霄汉星前石，肠断骊驹掌上人。我久飘零本憔悴，为君今日恨轮巾。
蒙用诸人韵赋诗见贻复用韵谢之
作者：晁说之
朝代：宋

昔人何事爱吾庐，燕雀鸾凰不并居。
乡社鸣琴欣日永，宦游退鶂恨风初。
迷楼赋罢梦何处，双扇诗成泪不疏。
莫问今朝多白发，年时曾奏万言书。
蒙用诸人韵赋诗见贻复用韵谢之
作者：晁说之
朝代：宋

昔人何事爱吾庐，燕雀鸾凰不并居。乡社鸣琴欣日永，宦游退鹢恨风初。迷楼赋罢梦何处，双扇诗成泪不疏。莫问今朝多白发，年时曾奏万言书。一年几相作新沙，鼙鼓难开上苑花。顾我何堪鸣玉佩，如君不得侍金华。隐身思傍悬壶树，仙驭须求蒙顶茶。辜负麒麟功业志，只教人唤作诗家。
蒙用诸人韵赋诗见贻复用韵谢之·其一
作者：晁说之
朝代：宋

昔人何事爱吾庐，燕雀鸾凰不并居。乡社鸣琴欣日永，宦游退鹢恨风初。迷楼赋罢梦何处，双扇诗成泪不疏。莫问今朝多白发，年时曾奏万言书。
蒙用诸人韵赋诗见贻复用韵谢之·其二
作者：晁说之
朝代：宋

一年几相作新沙，鼙鼓难开上苑花。顾我何堪鸣玉佩，如君不得侍金华。隐身思傍悬壶树，仙驭须求蒙顶茶。辜负麒麟功业志，只教人唤作诗家。
蒙用诸人韵赋诗见贻復用韵谢之·其一
作者：晁说之
朝代：宋

昔人何事爱吾庐，燕雀鸾凰不并居。
乡社鸣琴欣日永，宦游退鶂恨风初。
迷楼赋罢梦何处，双扇诗成泪不疏。
莫问今朝多白髪，年时曾奏万言书。
蒙用诸人韵赋诗见贻復用韵谢之·其二
作者：晁说之
朝代：宋

一年几相作新沙，鼙皷难开上苑花。
顾我何堪鸣玉佩，如君不得侍金华。
隐身思傍悬壶树，仙驭须求蒙顶茶。
辜负麒麟功业志，只教人唤作诗家。
蓬莱仙
作者：晁说之
朝代：宋
体裁：古风

我是蓬莱山上客，暂到人间管春色。谢家池馆纵吟魂，卓氏酒炉迷醉魄。人间春色将奈何，潋潋滟滟浓如波。归来说与秦王女，麻姑偷去唱为歌。
行县途中读柳子厚诗
作者：晁说之
朝代：宋
体裁：七言绝句

征衣穷塞暮冬时，读尽龙城太守诗。若使生平诗尽在，濯缨无泪为君垂。
行藏
作者：晁说之
朝代：宋
体裁：五言律诗

行藏本自迷，秋兴更凄凄。风急蛩饶响，雨来鸡误啼。鱼溪青霭散，莲荡白云齐。却惜安閒地，逋亡志愿暌。
西渡
作者：晁说之
朝代：宋
体裁：六言诗

西渡几回送客，春风今日思家。我亦归期可数，休言此是天涯。
西风
作者：晁说之
朝代：宋
体裁：七言绝句

秋风几日过秋关，直访畸孤海上山。为报故山都是旧，可怜留滞不知还。
见诸公唱和暮春诗轴次韵作九首
作者：晁说之
朝代：宋

何处留春意，歌残烛半红。柳斜双舞破，花落独书空。欲作经年别，先惊昨夜风。乌衣多胜概，此际恨难穷。那识春将暮，山头踯躅红。潮生芳草远，鸟灭夕阳空。乌贼家家饭，槽船面面风。三吴穷海地，客恨极难穷。叹惜芳菲尽，香腮越女红。帘垂啼鸟散，镜掩舞鸾空。梅短娇含雨，莼丝懒倚风。高歌君辈在，老子奈途穷。留春留不得，怯去舞衣红。那昔河阳暮，唯惊洛浦空。丹成人奔月，金就鹤乘风。此恨何能已，卢郎百计穷。五字留春句，如开蜀锦红。幽香知不灭，宿恨望来空。婉娩能挥日，绸缪拟割风。江淹方思苦，慎莫道才穷。春残留几日，越女笑蚕红。江尽愁何尽，床空梦不空。燕多知近海，蝶少为饶风。底事吟诗健，吟诗正待穷。芳草摇轻碧，蔷薇著小红。肯嫌桃叶薄，只恨柳枝空。梦断三千里，愁生五两风。四时顾家好，作底却言穷。上苑群芳外，娑罗二月红。妖饶秦女妒，淡荡越江空。敢梦鹓鸾侣，徒披草木风。传家缃帙在，百巧愧千穷。令公头皓白，执拂妓殷红。绮席千觞醉，芳尘一夕空。颠狂援北斗，飘荡怨东风。得意伤春甚，癯儒况路穷。
见诸公唱和暮春诗轴次韵作九首·其一
作者：晁说之
朝代：宋
体裁：五言律诗

何处留春意，歌残烛半红。柳斜双舞破，花落独书空。欲作经年别，先惊昨夜风。乌衣多胜概，此际恨难穷。
见诸公唱和暮春诗轴次韵作九首·其七
作者：晁说之
朝代：宋

芳草摇轻碧，蔷薇着小红。
肯嫌桃叶薄，只恨柳枝空。
梦断三千里，愁生五两风。
四时顾家好，作底却言穷。
见诸公唱和暮春诗轴次韵作九首·其七
作者：晁说之
朝代：宋

芳草摇轻碧，蔷薇著小红。肯嫌桃叶薄，只恨柳枝空。梦断三千里，愁生五两风。四时顾家好，作底却言穷。
见诸公唱和暮春诗轴次韵作九首·其三
作者：晁说之
朝代：宋
体裁：五言律诗

叹惜芳菲尽，香腮越女红。帘垂啼鸟散，镜掩舞鸾空。梅短娇含雨，莼丝懒倚风。高歌君辈在，老子奈途穷。
见诸公唱和暮春诗轴次韵作九首·其九
作者：晁说之
朝代：宋
体裁：五言律诗

令公头皓白，执拂妓殷红。绮席千觞醉，芳尘一夕空。颠狂援北斗，飘荡怨东风。得意伤春甚，癯儒况路穷。
见诸公唱和暮春诗轴次韵作九首·其二
作者：晁说之
朝代：宋
体裁：五言律诗

那识春将暮，山头踯躅红。潮生芳草远，鸟灭夕阳空。乌贼家家饭，槽船面面风。三吴穷海地，客恨极难穷。
见诸公唱和暮春诗轴次韵作九首·其五
作者：晁说之
朝代：宋
体裁：五言律诗

五字留春句，如开蜀锦红。幽香知不灭，宿恨望来空。婉娩能挥日，绸缪拟割风。江淹方思苦，慎莫道才穷。
见诸公唱和暮春诗轴次韵作九首·其八
作者：晁说之
朝代：宋

上苑羣芳外，娑罗二月红。
妖饶秦女妬，淡荡越江空。
敢梦鹓鸾侣，徒披草木风。
传家缃帙在，百巧愧千穷。
见诸公唱和暮春诗轴次韵作九首·其八
作者：晁说之
朝代：宋

上苑群芳外，娑罗二月红。妖饶秦女妒，淡荡越江空。敢梦鹓鸾侣，徒披草木风。传家缃帙在，百巧愧千穷。
见诸公唱和暮春诗轴次韵作九首·其六
作者：晁说之
朝代：宋
体裁：五言律诗

春残留几日，越女笑蚕红。江尽愁何尽，床空梦不空。燕多知近海，蝶少为饶风。底事吟诗健，吟诗正待穷。
见诸公唱和暮春诗轴次韵作九首·其四
作者：晁说之
朝代：宋
体裁：五言律诗

留春留不得，怯去舞衣红。那昔河阳暮，唯惊洛浦空。丹成人奔月，金就鹤乘风。此恨何能已，卢郎百计穷。
观明道先生桃花菊诗作
作者：晁说之
朝代：宋

叹息天工暂醉时，重阳物色艳阳姿。便生春思兼秋绪，当日董生宜一窥。
观明道先生桃花菊诗作
作者：晁说之
朝代：宋

叹息天工暂醉时，重阳物色艶阳姿。
便生春思兼秋绪，当日董生宜一窥。
观逋翁执花曲作
作者：晁说之
朝代：宋

万国归随尽细侯，阿？只解爱扬州。锦帆明日知何处，不得龙门洛水游。
观逋翁执花曲作
作者：晁说之
朝代：宋
体裁：七言绝句

万国归随尽细侯，阿�只解爱扬州。锦帆明日知何处，不得龙门洛水游。
观逋翁执花曲作
作者：晁说之
朝代：宋

万国归随尽细侯，阿𡡉只解爱扬州。
锦帆明日知何处，不得龙门洛水游。
视藴文
作者：晁说之
朝代：宋
体裁：七言律诗

飘零海角悟平生，岂料王孙肯远行。迟日待君游化国，凄风要我到愁城。诗书灰烬宁无梦，翰墨馨香尚有情。闻道东京已返跸，箕云缑月得秋耕。
览冀亭榴花
作者：晁说之
朝代：宋
体裁：七言绝句

长夏清江倚碧岑，人间尘土莫相侵。榴花不得春工力，颜色何如桃杏深。
览古
作者：晁说之
朝代：宋
体裁：古风

遥岑不娱人，苍莽颇愁绝。东南有断梁，水寒不可涉。西闉不欲往，旦暮畏喋亵。归来坐北堂，悠然理书策。之人阿堵中，虽死情不隔。周公徂东山，仲尼陈蔡厄。大儒且不遇，小子何足责。时命姑置之，何为常促迫。
记梦
作者：晁说之
朝代：宋

山上多曲木，涧底有劲草。
乃知穷达性，多随势所到。
此语自梦中，景物殊浩浩。
颇逢平生人，叹息老非少。
独不偶贵胜，昔见非吾好。
语类紫芝歌，敢不勉蹈道。
孰能憔悴予，着之视同袍。
记梦
作者：晁说之
朝代：宋

山上多曲木，涧底有劲草。乃知穷达性，多随势所到。此语自梦中，景物殊浩浩。颇逢平生人，叹息老非少。独不偶贵胜，昔见非吾好。语类紫芝歌，敢不勉蹈道。孰能憔悴予，著之视同袍。
访郭圆机不遇
作者：晁说之
朝代：宋

久雨宜新霁，秋光更可怜。尚嫌鸿雁近，肯使鹿麑前。兴瞩唯高隐，名谈尽昔贤。那知忙事在，曳杖行荒田。
访郭圆机不遇
作者：晁说之
朝代：宋

久雨宜新霁，秋光更可怜。
尚嫌鸿鴈近，肯使鹿麑前。
兴瞩唯高隐，名谈尽昔贤。
那知忙事在，曳杖行荒田。
试迈侄所寄冷金笺
作者：晁说之
朝代：宋

不烦钟鼓强吹萧，自有诗书共欝陶。
暖玉何年来比德，冷金即日得抽毫。
试迈侄所寄冷金笺
作者：晁说之
朝代：宋

不烦钟鼓强吹萧，自有诗书共郁陶。暖玉何年来比德，冷金即日得抽毫。
诗一首
作者：晁说之
朝代：宋

泗滨浮石岂不好，怊怅上方承眷时。
今日道傍谁着眼，女墙犹得掷胡儿。
诗一首
作者：晁说之
朝代：宋

泗滨浮石岂不好，怊怅上方承眷时。今日道傍谁著眼，女墙犹得掷胡儿。
说之复兼二公而作圆机既同邪籍之契显夫又与仆元丰五年登科事相类时曾子固坐失考罚铜三十斤后为先人语之甚详
作者：晁说之
朝代：宋

波臣好荡箕风急，浮世谁为自必人。顾我高飞摧短翮，念君阔步踬长绅。一枝青桂憎兄好，三府丹书重友因。近接语言遥梦寐，共将白发傲芳春。
说之復兼二公而作圆机既同邪籍之契显夫又与仆元丰五年登科事相类时曾子固坐失考罚铜三十斤后为先人语之甚详
作者：晁说之
朝代：宋

波臣好荡箕风急，浮世谁为自必人。
顾我高飞摧短翮，念君阔步踬长绅。
一枝青桂憎兄好，三府丹书重友因。
近接语言遥梦寐，共将白髪傲芳春。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵
作者：晁说之
朝代：宋

布种无多寡，收穫几丰凶。老农知岁异，远贾务日同。孰是勉无德，莫非矜有功。君何谢事早，两世有四公。念公多疾病，使我频惊愕。可恃胆气大，何忧腠理薄。九丹讵淩空，八石聊扶弱。无烦问安否，冘冘亦自若。颍川美凤凰，淮阳盛股肱。皇恩既布濩，清羸亦作兴。自知同泾渭，孰觉异鴳鹏。巍巍君子堂，而我得先登。人间陈五鼎，天上应三台。顾我幽居人，卒岁事田莱。首种既已薄，时雨又复乖。身事尚如此，与世宜不谐。衮冕有人妖，钟鼓成国蠹。可怜淩霜干，不作济川具。三易朝吾车，六诗暮吾辅。岂亦不自娱，菊径而兰亩。末宦从远投，沈痾得此心。愿言曲神降，何用官鬼临。幽兴落醴浦，清梦绕崧岑。使我既惭昔，奈何复愧今。迷行常坎壈，守道自熙怡。伐蛟不恃力，刺虎宁用机。华屋非所尚，茅楹岂不宜。未觉覆盂安，讵知累卵危。渡江慎且无，登楼戒亦莫。有如鹤乘轩，便类燕巢幕。此君如宝玉，百火不一烁。又复如衢樽，醉不谢所酌。君少我十岁，怜我空老大。期君到云霄，遗我馀謦欬。忽先辞汉禄，孰从仰周赉。顾惟神所劳，何论心乎爱。能老彼形骸，孰疲此精神。繄其抱病客，只是苦吟身。少出便十首，高兴感五辰。嗟予强属和，汲思如井轮。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其一
作者：晁说之
朝代：宋
体裁：古风

布种无多寡，收穫几丰凶。老农知岁异，远贾务日同。孰是勉无德，莫非矜有功。君何谢事早，两世有四公。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其七
作者：晁说之
朝代：宋

迷行常坎壈，守道自熙怡。伐蛟不恃力，刺虎宁用机。华屋非所尚，茅楹岂不宜。未觉覆盂安，讵知累卵危。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其七
作者：晁说之
朝代：宋

迷行常坎壈，守道自熙怡。
伐蛟不恃力，刺虎寜用机。
华屋非所尚，茅楹岂不宜。
未觉覆盂安，讵知累卵危。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其三
作者：晁说之
朝代：宋

颍川美凤凰，淮阳盛股肱。皇恩既布濩，清羸亦作兴。自知同泾渭，孰觉异鴳鹏。巍巍君子堂，而我得先登。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其三
作者：晁说之
朝代：宋

颍川美鳯凰，淮阳盛股肱。
皇恩既布濩，清羸亦作兴。
自知同泾渭，孰觉异鷃鹏。
巍巍君子堂，而我得先登。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其九
作者：晁说之
朝代：宋

君少我十岁，怜我空老大。
期君到云霄，遗我余謦欬。
忽先辞汉禄，孰从仰周赉。
顾惟神所劳，何论心乎爱。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其九
作者：晁说之
朝代：宋

君少我十岁，怜我空老大。期君到云霄，遗我馀謦欬。忽先辞汉禄，孰从仰周赉。顾惟神所劳，何论心乎爱。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其二
作者：晁说之
朝代：宋

念公多疾病，使我频惊愕。
可恃胆气大，何忧腠理薄。
九丹讵凌空，八石聊扶弱。
无烦问安否，冘冘亦自若。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其二
作者：晁说之
朝代：宋

念公多疾病，使我频惊愕。可恃胆气大，何忧腠理薄。九丹讵淩空，八石聊扶弱。无烦问安否，冘冘亦自若。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其五
作者：晁说之
朝代：宋

衮冕有人妖，钟鼓成国蠧。
可怜凌霜干，不作济川具。
三易朝吾车，六诗暮吾辅。
岂亦不自娱，菊径而兰亩。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其五
作者：晁说之
朝代：宋

衮冕有人妖，钟鼓成国蠹。可怜淩霜干，不作济川具。三易朝吾车，六诗暮吾辅。岂亦不自娱，菊径而兰亩。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其八
作者：晁说之
朝代：宋

渡江慎且无，登楼戒亦莫。有如鹤乘轩，便类燕巢幕。此君如宝玉，百火不一烁。又复如衢樽，醉不谢所酌。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其八
作者：晁说之
朝代：宋

渡江慎且无，登楼戒亦莫。
有如鹤乘轩，便类燕巢幕。
此君如宝玉，百火不一烁。
又復如衢樽，醉不谢所酌。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其六
作者：晁说之
朝代：宋

末宦从远投，沈痾得此心。愿言曲神降，何用官鬼临。幽兴落醴浦，清梦绕崧岑。使我既惭昔，奈何复愧今。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其六
作者：晁说之
朝代：宋

末宦从远投，沈痾得此心。
愿言麯神降，何用官鬼临。
幽兴落醴浦，清梦绕崧岑。
使我既惭昔，奈何復愧今。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其十
作者：晁说之
朝代：宋
体裁：古风

能老彼形骸，孰疲此精神。繄其抱病客，只是苦吟身。少出便十首，高兴感五辰。嗟予强属和，汲思如井轮。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其四
作者：晁说之
朝代：宋

人间陈五鼎，天上应三台。顾我幽居人，卒岁事田莱。首种既已薄，时雨又复乖。身事尚如此，与世宜不谐。
说之方忧韩公表大夫疾遽致仕乃蒙传视送陈州王枢密诗十首意典辞丽忻喜辄次韵和呈以公若登台辅临危莫爱身为韵·其四
作者：晁说之
朝代：宋

人间陈五鼎，天上应三台。
顾我幽居人，卒岁事田莱。
首种既已薄，时雨又復乖。
身事尚如此，与世宜不谐。
说之有庭圭真墨一为仪真贼所焚伏蒙二十二叔特以真墨见惠因喜出意表辄赋诗申谢
作者：晁说之
朝代：宋

黄瓜忌三摘，吾臂医九折。有如老商胡，何言问折阅。儿藏廷圭墨，贼火出烈烈。是时干戈起，髑髅积不血。宁复有此物，砚北伴白发。叔父曰赐汝，可忧百如结。矧此微物者，戏剧论巧拙。拜吾叔父赐，理乱闻一辙。再拜叔父贤，世珍视不屑。百拜叔父意，儿学安得辍。
说之有庭珪真墨一为仪真贼所焚伏蒙二十二叔特以真墨见惠因喜出意表辄赋诗申谢
作者：晁说之
朝代：宋

黄瓜忌三摘，吾臂医九折。
有如老商胡，何言问折阅。
儿藏廷珪墨，贼火出烈烈。
是时干戈起，髑髅积不血。
宁復有此物，砚北伴白髮。
叔父曰赐汝，可忧百如结。
矧此微物者，戏剧论巧拙。
拜吾叔父赐，理乱闻一辙。
再拜叔父贤，世珍视不屑。
百拜叔父意，儿学安得辍。
请休致后閒书
作者：晁说之
朝代：宋
体裁：七言律诗

折轴迷邦漫问津，行藏不断只因循。那知老作边城守，好去閒为负郭人。细向旧图逢景色，偶因掘笔得精神。举军追恨成何事，可笑将军走解巾。
读沈下贤集绝句二呈圆机
作者：晁说之
朝代：宋

晚来李杜擅文章，无奈情何忆沈郎。未掩西施朝薤泪，可堪弄玉暮魂香。荷叶拳拳恨未舒，伊人归兴问何如。空看蝇鼻灯花喜，不得平安一纸书。
读沈下贤集绝句二呈圆机·其一
作者：晁说之
朝代：宋
体裁：七言绝句

晚来李杜擅文章，无奈情何忆沈郎。未掩西施朝薤泪，可堪弄玉暮魂香。
读韩退之诗有作
作者：晁说之
朝代：宋
体裁：七言绝句

万树残英委泥滓，柳花成絮独高飞。自怜纤质无人赏，宛转还从洛浦归。
谈易寄壮舆
作者：晁说之
朝代：宋

拂拭尘埃艺靡它，象中系外得婆娑。何人为我易弟子，泪落一朝翻九河。
谈易寄壮舆
作者：晁说之
朝代：宋

拂拭尘埃艺靡它，象中繫外得婆娑。
何人为我易弟子，泪落一朝翻九河。
谋归寄阳翟李九吕十四兄
作者：晁说之
朝代：宋

着身到雍隙，故人在阳翟。白发何冉冉，清梦徒历历。有美李将军，诗是万人敌。家封异姓王，身老二千石。吕侯几世来，蝉冕必踵迹。如何此孙贤，早饥而晏食。门前颍水流，屋上嵩山色。天以延二老，世人何用识。祇应尔日来，为我长叹息。我尝从之游，何难此投帻。篱下菊黄时，雁背俯可即。岳寺讲时钟，婆娑且连屐。
谋归寄阳翟李九吕十四兄
作者：晁说之
朝代：宋

着身到雍隙，故人在阳翟。
白髮何冉冉，清梦徒历历。
有美李将军，诗是万人敌。
家封异姓王，身老二千石。
吕侯几世来，蝉冕必踵迹。
如何此孙贤，早饥而晏食。
门前颍水流，屋上嵩山色。
天以延二老，世人何用识。
祇应尔日来，为我长叹息。
我尝从之游，何难此投帻。
篱下菊黄时，鴈背俯可即。
岳寺讲时钟，婆娑且连屐。
谒岳庙
作者：晁说之
朝代：宋

吴楚江淮接海涛，百龙有职驱鼋鳌。空中甍桷森然见，天上云霓不得高。穆穆冕旒严帝制，纷纷牲币自神皋。不知岳帝从何帝，要是天曹各有曹。南极祝融炎剑戟，东方太皞却旌旄。若容羲仲篡羲叔，亦许帝舜囚帝尧。牛斗吾乡如失位，奎娄鲁野岂专朝。人间职分已颠倒，愿正天纪尊峣峣。
谒岳庙
作者：晁说之
朝代：宋

吴楚江淮接海涛，百龙有职驱鼋鳌。
空中甍桷森然见，天上云霓不得高。
穆穆冕旒严帝制，纷纷牲币自神皋。
不知岳帝从何帝，要是天曹各有曹。
南极祝融炎剑戟，东方太皥却旌旄。
若容羲仲篡羲叔，亦许帝舜囚帝尧。
牛斗吾乡如失位，奎娄鲁野岂専朝。
人间职分已颠倒，愿正天纪尊嶤嶤。
谢仲长通判朝议兄惠顾渚茶
作者：晁说之
朝代：宋

天子不尝阳羡茶，二百年余吾侬咨嗟。
可是吾侬咨嗟休，涛江春色远含羞。
赵卿老矣刺史半，缄题寄我甬水头。
故副委员长不敢西争去贵嗜，最宜东来同羁愁。
人生趣尚有穷达，草木还亦如人不。
谁家弃妇泪未干，忍对孤鸿暮影寒。
赵卿虾菜且良食，莫教归梦到长安。
谢仲长通判朝议兄惠顾渚茶
作者：晁说之
朝代：宋
体裁：古风

天子不尝阳羡茶，二百年馀吾侬咨嗟。可是吾侬咨嗟休，涛江春色远含羞。赵卿老矣刺史半，缄题寄我甬水头。故不敢西争去贵嗜，最宜东来同羁愁。人生趣尚有穷达，草木还亦如人不。谁家弃妇泪未乾，忍对孤鸿暮影寒。赵卿虾菜且良食，莫教归梦到长安。
谢仲长通判朝议兄惠顾渚茶
作者：晁说之
朝代：宋

天子不尝阳羡茶，二百年馀吾侬咨嗟。可是吾侬咨嗟休，涛江春色远含羞。赵卿老矣刺史半，缄题寄我甬水头。故副委员长不敢西争去贵嗜，最宜东来同羁愁。人生趣尚有穷达，草木还亦如人不。谁家弃妇泪未乾，忍对孤鸿暮影寒。赵卿虾菜且良食，莫教归梦到长安。
谢周同年通叟诗卷
作者：晁说之
朝代：宋

周郎既老曲不顾，自作吴音歌白苎。
二三名胜能知音，伧翁得之嗟已暮。
玩之在手一载读，愈见佳处心愈妒。
君乎瘖休无復鸣，我宜如许他宜虑。
乡曲豫章皆奇才，直上千尺已摧去。
谢周同年通叟诗卷
作者：晁说之
朝代：宋

周郎既老曲不顾，自作吴音歌白苧。二三名胜能知音，伧翁得之嗟已暮。玩之在手一载读，愈见佳处心愈妒。君乎瘖休无复鸣，我宜如许他宜虑。乡曲豫章皆奇才，直上千尺已摧去。
谢圆机梅子
作者：晁说之
朝代：宋

云随枉渚月依岚，末宦低头几不堪。顾我伧翁宜塞北，因君梅子忆江南。君乎学问二刘比，南北该通酸自甘。
谢圆机梅子
作者：晁说之
朝代：宋

云随枉渚月，依岚末宦低。
头几不堪顾，我伧翁宜塞。
北因君梅子，忆江南君乎。
学问二刘比，南北该通酸。
谢圆机灵山芍药
作者：晁说之
朝代：宋
体裁：七言绝句

灵山芍药谁销得，我是灵山授记人。贪蝶惏蜂莫来到，更须作供老夫身。
谢圆机送梅
作者：晁说之
朝代：宋
体裁：七言绝句

何事新梅度玉溪，应怜泯默与诗题。少年曾赋宋开府，老大无如羯鼓迷。
谢圆机除祟赋
作者：晁说之
朝代：宋

祟鬼当年曾暂解，赋成今日永嘉祥。
无烦铸鼎图羣象，可笑时傩逐毕方。
荡涤辞源能澎濞，诛锄笔阵更光芒。
此身强健余何事，枉是灵均嘆国殇。
谢圆机除祟赋
作者：晁说之
朝代：宋

祟鬼当年曾暂解，赋成今日永嘉祥。无烦铸鼎图群象，可笑时傩逐毕方。荡涤辞源能澎濞，诛锄笔阵更光芒。此身强健馀何事，枉是灵均叹国殇。
谢季和朝议牡丹
作者：晁说之
朝代：宋
体裁：七言绝句

侍无童子懒焚香，君送花来恨便忘。尽日清芬与风竞，熏炉漫使令君狂。
谢季左司笔墨
作者：晁说之
朝代：宋
体裁：古风

韩扬州，萧剑州，相忘终日梦悠悠。何如微季掾三府，国誉乡评坐以收。不忘笔墨高人兴，为道明珠无昧不。
谢干明滋老送炒团
作者：晁说之
朝代：宋
体裁：七言绝句

蓼花散畔轻盈意，炒米团边笑语亲。多谢稻畦磨衲老，十方撮聚戏閒人。
谢徐师川寄江茶四小瓶
作者：晁说之
朝代：宋

举世卑陬斗小车，若人何处逞豪华。
梦魂恨着后庭树，诗句清余双井茶。
默默嘲雄舒锦绣，申申骂屈杂龙虵。
不烦更籍韦弦力，望出河东性不奢。
谢徐师川寄江茶四小瓶
作者：晁说之
朝代：宋

举世卑陬斗小车，若人何处逞豪华。梦魂恨着后庭树，诗句清馀双井茶。默默嘲雄舒锦绣，申申骂屈杂龙蛇。不烦更籍韦弦力，望出河东性不奢。
谢景修惠洞庭春色
作者：晁说之
朝代：宋

洞庭春色何年赋，越国王孙几种愁。
今日忽亲鹦鹉杓，当家余韵落芳洲。
谢景修惠洞庭春色
作者：晁说之
朝代：宋

洞庭春色何年赋，越国王孙几种愁。今日忽亲鹦鹉杓，当家馀韵落芳洲。
谢曾迪功松皮冠
作者：晁说之
朝代：宋
体裁：七言绝句

松皮冠赠松山客，惭愧红尘赤日中。好向浮云傍归路，定应剩听入琴风。
谢沈次律水枕
作者：晁说之
朝代：宋

沈侯笔力鼎可扛，左手截取吴淞江。
折流来此一尺枕，指麾巨鰐回涛泷。
平生性不好长物，举以遗我嗟无双。
呼儿快取蕲笛簟，扫除尘榻移当窗。
随眠置我丘壑裏，始信孙郎真枕水。
我生不出长安城，四十二年尘况耳。
领君此枕何潇然，睡起醒心如一洗。
谢程致道监丞以秋夜直舍二诗相视并简苏在廷少监
作者：晁说之
朝代：宋

秋风虽云高，不到建章宫。巨丽发妙思，翰墨争豪雄。移子范舟兴，入此潘庐中。诗成到谁手，茧面丝发翁。岂不怜此老，气薾志亦穷。聊以壮观之，行潦落长虹。低头谩漠北，攘臂徒辽东。自娱蓬蒿兴，敢傍圭璧丛。清时难但已，有感如霜钟。慎莫视苏子，是更得家风。
谢程致道监丞以秋夜直舍二诗相视并简苏在廷少监
作者：晁说之
朝代：宋

秋风虽云高，不到建章宫。
巨丽发妙思，翰墨争豪雄。
移子范舟兴，入此潘庐中。
诗成到谁手，蠒面丝髮翁。
岂不怜此老，气薾志亦穷。
聊以壮观之，行潦落长虹。
低头谩漠北，攘臂徒辽东。
自娱蓬蒿兴，敢傍珪璧丛。
清时难但已，有感如霜钟。
慎莫视苏子，是更得家风。
谢藴文承议阳关图
作者：晁说之
朝代：宋
体裁：七言绝句

邂逅故人逃难处，王孙气象独升平。诗吟摩诘如无味，画到阳关别有情。
谢藴文水仙花
作者：晁说之
朝代：宋
体裁：五言绝句

飘零尘俗客，再见水仙花。清芬二十载，饶杀兰杜家。
谢藴文荠菜馄饨
作者：晁说之
朝代：宋
体裁：五言绝句

无奈国风怨，荠荼论苦甘。王孙旧肥羜，汤饼亦多惭。
谢邵三十五郎博诗卷
作者：晁说之
朝代：宋

我尝为历学，上元要极远。上元有远迩，疏密出早晚。顾惟尔大父，皇极探其本。唐尧上百代，日月来滚滚。因之知百索，孰可妄憎噂。子前视我诗，与子论诗壶。子诗既焕烂，我言得安稳。为子极源流，无难如瓴建。风雅辟大田，骚些助锄垦。曹刘鲍谢辈，风雨得藨蓘。閒居既识陶，咏怀宜知阮。不有鲍与谢，白也胡婉娩。苟无阮与陶，苏州曷息偃。上下曹刘来，少陵自益损。岂易少陵学，浪走徒多踠。况复尔来人，不灶而市饭。大儿誇苏豪，小儿争黄謇。讵知韩柳先，学大忘赫烜。馀事五七言，朝鸾参暮鶠。又如万仞姿，松岩绝兰畹。念彼形似徒，涩舌吞枯菌。何人分诗文，两队有鲂鳟。子早知此病，我语出复返。何以谢子勤，王道不可缓。凛凛易春秋，南面俨龙衮。礼书朝万邦，宝辂粲朱幰。颜曾侍圭璋，荀孟陈干盾。老漫怜骥枥，壮当勇虎圈。明朝役高兴，蜀道横碧巘。我实爱子才，语长情缱绻。
谢邵三十五郎博诗卷
作者：晁说之
朝代：宋

我尝为历学，上元要极远。
上元有远迩，疏密出早晚。
顾惟尔大父，皇极探其本。
唐尧上百代，日月来滚滚。
因之知百索，孰可妄憎噂。
子前视我诗，与子论诗壶。
子诗既焕烂，我言得安稳。
为子极源流，无难如瓴建。
风雅闢大田，骚些助锄垦。
曹刘鲍谢辈，风雨得藨蓘。
閒居既识陶，咏怀宜知阮。
不有鲍与谢，白也胡婉娩。
苟无阮与陶，苏州曷息偃。
上下曹刘来，少陵自益损。
岂易少陵学，浪走徒多踠。
况復尔来人，不竈而市饭。
大儿夸苏豪，小儿争黄謇。
讵知韩柳先，学大忘赫烜。
余事五七言，朝鸾参暮鶠。
又如万仞姿，松岩绝兰畹。
念彼形似徒，涩舌吞枯菌。
何人分诗文，两队有鲂鳟。
子早知此病，我语出復返。
何以谢子勤，王道不可缓。
凛凛易春秋，南面俨龙衮。
礼书朝万邦，宝辂粲朱幰。
颜曾侍珪璋，荀孟陈干盾。
老漫怜骥枥，壮当勇虎圏。
明朝役高兴，蜀道横碧巘。
我实爱子才，语长情缱绻。
谢钱掾
作者：晁说之
朝代：宋
体裁：七言绝句

论思献纳方自代，海舶鮹人岂识渠。长啸清风含雪语，怜侬不解读新书。
谢高四十子昂诗卷
作者：晁说之
朝代：宋
体裁：古风

我有潇湘泪，还供阊阖愁。故人过我窗灯下，谓言客子宜悲秋。往体格律乍相视，久矣揉练几百过。不然何以解能云，是中不放客愁破。文字能自达，何处有富贵。莫爱离骚亡国音，学乎大雅则知未。
谢魏宰惠芍药
作者：晁说之
朝代：宋

敢期芍药边城见，本是人间第一流。我有无穷羁旅恨，为君今日到扬州。
谢魏宰惠芍药
作者：晁说之
朝代：宋

敢期芍药邉城见，本是人间第一流。
我有无穷羁旅恨，为君今日到扬州。
谨次知府经略待制韵
作者：晁说之
朝代：宋

制胜奇兵不下堂，铅刀何敢齿干将。
肯夸舞暖娇回雪，只念琴寒乞履霜。
此日秦郊黄髪老，当年汉殿绿衣郎。
徘徊四十年来事，险阻艰难间偹尝。
谨次知府经略待制韵
作者：晁说之
朝代：宋

制胜奇兵不下堂，铅刀何敢齿干将。肯誇舞暖娇回雪，只念琴寒乞履霜。此日秦郊黄发老，当年汉殿绿衣郎。徘徊四十年来事，险阻艰难间备尝。
贫贱
作者：晁说之
朝代：宋

贫贱不可恶，白首不敢辞。圣人为我戒，敢不周旋之。山王亦何事，五君讵见遗。奈彼后世何，论评相瑕疵。虽有解嘲人，正自漫尔为。寄言宦达子，努力向金闺。
贫贱
作者：晁说之
朝代：宋

贫贱不可恶，白首不敢辞。
圣人为我戒，敢不周旋之。
山王亦何事，五君讵见遗。
奈彼后世何，论评相瑕疵。
虽有解謿人，正自漫尔为。
寄言宦达子，努力向金闺。
资道俾予赋试剑山诗马上承命作
作者：晁说之
朝代：宋

青山羣若好，此山何清特。
如见孙登辈，高耸不可及。
山神亦喜我，轻风鸣马勒。
马上欲高哦，才窘开口涩。
城墉半夜深，楼阙中天闢。
六曲屏风张，五两布帆屹。
莲柄生旱陆，松角自空植。
偏将司斥侯，中军罗矛戟。
道冠不着簪，女鬟未劳栉。
碧衣翼而趋，青童拱以立。
风雨若可摇，日月去无迹。
出此摹写语，敢谓得百一。
亦欲纵笔书，南山诗见嫉。
资道俾予赋试剑山诗马上承命作
作者：晁说之
朝代：宋

青山群若好，此山何清特。如见孙登辈，高耸不可及。山神亦喜我，轻风鸣马勒。马上欲高哦，才窘开口涩。城墉半夜深，楼阙中天辟。六曲屏风张，五两布帆屹。莲柄生旱陆，松角自空植。偏将司斥候，中军罗矛戟。道冠不著簪，女鬟未劳栉。碧衣翼而趋，青童拱以立。风雨若可摇，日月去无迹。出此摹写语，敢谓得百一。亦欲纵笔书，南山诗见嫉。
赠京师少年在海陵者
作者：晁说之
朝代：宋
体裁：七言绝句

夷门子弟逞豪华，不忿西京谷雨花。走马城东玉仙醉，着身海角敢咨嗟。
赠仪真天宁讷老
作者：晁说之
朝代：宋
体裁：五言绝句

若说真州水，时人不道甘。天宁老谁识，板齿毛鬖鬖。
赠别蓬莱簿林希孟子醇
作者：晁说之
朝代：宋

吾友陈无己，文会班生庐。
是时与林侯，有若同队鱼。
相见元无约，相别讵有谟。
那知数岁后，聚首如当初。
眷言二三子，今来安稳无。
意气充眉宇，比昔姣且都。
乃见松与柏，不似柳与蒲。
怜我守枯禅，谈笑使甘腴。
何如又为别，泪下青霜俱。
男儿志四海，不辱黄金躯。
试看习主簿，穷悴能着书。
赠别蓬莱簿林希孟子醇
作者：晁说之
朝代：宋

吾友陈无己，文会班生庐。是时与林侯，有若同队鱼。相见元无约，相别讵有谟。那知数岁后，聚首如当初。眷言二三子，今来安稳无。意气充眉宇，比昔姣且都。乃见松与柏，不似柳与蒲。怜我守枯禅，谈笑使甘腴。何如又为别，泪下青霜俱。男儿志四海，不辱黄金躯。试看习主簿，穷悴能著书。
赠吴僧
作者：晁说之
朝代：宋

驱驰疲朔马，邂逅见吴僧。便觉秋容净，弥怜客恨澄。青山寻旧赏，白社语新灯。他日扁舟去，侬家一笑能。
赠吴僧
作者：晁说之
朝代：宋

驱驰疲朔马，邂逅见吴僧。
便觉秋容凈，弥怜客恨澄。
青山寻旧赏，白社语新灯。
他日扁舟去，侬家一笑能。
赠弟送山酝
作者：晁说之
朝代：宋

山酝今朝熟，溪氛起正炎。醉予难酩酊，泣汝泪阑干。
赠弟送山醖
作者：晁说之
朝代：宋

山醖今朝熟，溪氛起正炎。
醉予难酩酊，泣汝泪阑干。
赠张彧
作者：晁说之
朝代：宋

璧水衣冠明玉雪，市楼风月话江湖。
莫学羣儿败家法，入门无不曳长裾。
赠张彧
作者：晁说之
朝代：宋

璧水衣冠明玉雪，市楼风月话江湖。莫学群儿败家法，入门无不曳长裾。
赠柳三解
作者：晁说之
朝代：宋

莫道垂杨管别离，与春离别自依依。若教兼有征人恨，只恐鸦儿不肯归。海角那知有宫柳，故园春思尚依依。可怜风韵去人远，一日花开天际飞。桃李那知杨柳恨，故时风雨不依依。自从彭泽无人后，青眼虽开心事非。
赠柳三解·其一
作者：晁说之
朝代：宋
体裁：七言绝句

莫道垂杨管别离，与春离别自依依。若教兼有征人恨，只恐鸦儿不肯归。
赠柳三解·其三
作者：晁说之
朝代：宋
体裁：七言绝句

桃李那知杨柳恨，故时风雨不依依。自从彭泽无人后，青眼虽开心事非。
赠柳三解·其二
作者：晁说之
朝代：宋
体裁：七言绝句

海角那知有宫柳，故园春思尚依依。可怜风韵去人远，一日花开天际飞。
赠江子和兄弟
作者：晁说之
朝代：宋

闻道去年大雨雪，今年园林着花迟。
梅已寂寞桃浅深，胶序闭门那得知。
故人南来将二季，屋里衣香生春姿。
黄蜂紫蝶自颠倒，从容却话初别时。
二季未几能许大，我曹讳老宁非痴。
酥酪醍醐俱可口，何但疗我渴与饥。
本朝亦有江金紫，谁道陈留人物衰。
赠江子和兄弟
作者：晁说之
朝代：宋

闻道去年大雨雪，今年园林著花迟。梅已寂寞桃浅深，胶序闭门那得知。故人南来将二季，屋里衣香生春姿。黄蜂紫蝶自颠倒，从容却话初别时。二季未几能许大，我曹讳老宁非痴。酥酪醍醐俱可口，何但疗我渴与饥。本朝亦有江金紫，谁道陈留人物衰。
赠然公界方
作者：晁说之
朝代：宋
体裁：古风

西方石为简，东山人可与。不用量三江，聊以压四虎。
赠琴照
作者：晁说之
朝代：宋

会稽城畔不见海，会稽城裏海有声。
此海之声三尺桐，渺如渤澥含太清。
惜哉寂寥三十载，月出愁空不肯明。
邂逅彼孙曰冲照，燕坐之余秋色横。
摇手照乎休可已，悲风河水客心惊。
我少学此今白髪，念昔知音冢草生。
亦復何人能子知，空问世身不得轻。
庭鹤待此朝入馔，子食有禁宁无情。
赠琴照
作者：晁说之
朝代：宋

会稽城畔不见海，会稽城里海有声。此海之声三尺桐，渺如渤澥含太清。惜哉寂寥三十载，月出愁空不肯明。邂逅彼孙曰冲照，燕坐之馀秋色横。摇手照乎休可已，悲风河水客心惊。我少学此今白发，念昔知音冢草生。亦复何人能子知，空问世身不得轻。庭鹤待此朝入馔，子食有禁宁无情。
赠童子蚍蜉
作者：晁说之
朝代：宋
体裁：五言绝句

拂拭方山帽，安排一复巾。春秋书满架，整整莫因循。
赠笔处士屠希
作者：晁说之
朝代：宋
体裁：七言绝句

屠希祖是屠牛坦，今日却屠秋兔毫。自识有心三副健，可怜无副一心劳。
赠笔处士曹忠
作者：晁说之
朝代：宋
体裁：五言绝句

苇管予何爱，轻圆称白毫。固知今独妙，旧数浙西曹。
赠道光
作者：晁说之
朝代：宋

老僧讲罢结茅庐，忆昔鸣琴着意余。
一曲风前三百遍，十年不作作如初。
赠道光
作者：晁说之
朝代：宋

老僧讲罢结茅庐，忆昔鸣琴着意馀。一曲风前三百遍，十年不作作如初。
赠鄜州田玘
作者：晁说之
朝代：宋

前世能歌田顺郎，今身追悔太昌昌。
戏泥巧尽羣儿态，休忆小姑初倚床。
赠鄜州田玘
作者：晁说之
朝代：宋

前世能歌田顺郎，今身追悔太昌昌。戏泥巧尽群儿态，休忆小姑初倚床。
赠陆远大夫
作者：晁说之
朝代：宋

顾陆笔墨森威仪，身后犹为道子师。
欲观道子观顾陆，陆孙定自有天资。
或言苦学龙眠者，不颂世德夸义儿。
肯为俗人落吾笔，王许支公实我知。
倘非从容接笑语，安得生气今如兹。
湖光万丈明珠满，对此佳客申愁眉。
赠陆远大夫
作者：晁说之
朝代：宋

顾陆笔墨森威仪，身后犹为道子师。欲观道子观顾陆，陆孙定自有天资。或言苦学龙眠者，不颂世德誇义儿。肯为俗人落吾笔，王许支公实我知。倘非从容接笑语，安得生气今如兹。湖光万丈明珠满，对此佳客申愁眉。
赠雷僧
作者：晁说之
朝代：宋

蓬头冰齿独徘徊，五百年前人姓雷。为问罗川何处好，笑言京洛总看来。东奔西走肯徘徊，言语相残听鼻雷。未料此生终作底，可知不为学诗来。留官莫去且徘徊，官有白茶十二雷。便觉罗川风景好，为渠明日更重来。
赠雷僧·其一
作者：晁说之
朝代：宋
体裁：七言绝句

蓬头冰齿独徘徊，五百年前人姓雷。为问罗川何处好，笑言京洛总看来。
赠雷僧·其三
作者：晁说之
朝代：宋
体裁：七言绝句

留官莫去且徘徊，官有白茶十二雷。便觉罗川风景好，为渠明日更重来。
赠雷僧·其二
作者：晁说之
朝代：宋
体裁：七言绝句

东奔西走肯徘徊，言语相残听鼻雷。未料此生终作底，可知不为学诗来。
赠韩侍郎
作者：晁说之
朝代：宋

仆射陂头鹭宿秋，使君行色晓云浮。几章乞得閒归去，平日将何事绊留。久幸沃心舒谠议，暂堪俯首贬忠谋。黄金带念多人有，乌角巾怜独自休。谈笑弟兄从此乐，杯盘宾客莫言愁。惭予本是山中士，可复魂劳陇上舟。
赠韩侍郎
作者：晁说之
朝代：宋

仆射陂头鹭宿秋，使君行色晓云浮。
几章乞得閒归去，平日将何事绊留。
久幸沃心舒谠议，暂堪俯首贬忠谋。
黄金帯念多人有，乌角巾怜独自休。
谈笑弟兄从此乐，杯盘宾客莫言愁。
惭予本是山中士，可復魂劳陇上舟。
赴鄜州京郑间途中作
作者：晁说之
朝代：宋

园林叶落丹丘远，坂路霜寒白发侵。不是关西将家子，也无诗思著秦音。
赴鄜州京郑间途中作
作者：晁说之
朝代：宋

园林叶落丹丘远，坂路霜寒白髪侵。
不是关西将家子，也无诗思着秦音。
赵君年十六作雨诗极奇验可畏说之辄次韵和之
作者：晁说之
朝代：宋

天地绵绵寄一水，上有浮羽下累块。时时出溢不自持，或濛或霔初有底。人间妄见得雨名，穴居那解知其际。既久天地如卵毈，漏下涌上潜相继。日鸡月蟾喜潴污，力敛光明悭不费。兹复何时霖未休，万牛高木同茅刈。朽屋攲倾嗟莫支，好逐苴浮连一穗。何处红药媚芳妍，但见土花争点翠。被湿出门意憀慄，刺舟庭下却车骑。茫然谁与散此愁，文定诸孙森葆翳。青青稚齿口鼻哽，滂沱苦语天工弃。赵生十四识嵇康，谅知前言非我戏。
赵君年十六作雨诗极奇验可畏说之辄次韵和之
作者：晁说之
朝代：宋

天地绵绵寄一水，上有浮羽下累块。
时时出溢不自持，或蒙或霔初有底。
人间妄见得雨名，穴居那解知其际。
既久天地如卵毈，漏下涌上潜相继。
日鸡月蟾喜潴污，力敛光明悭不费。
兹復何时霖未休，万牛高木同茅刈。
朽屋欹倾嗟莫支，好逐苴浮连一穗。
何处红药媚芳妍，但见土花争点翠。
被湿出门意憀栗，刺舟庭下却车骑。
茫然谁与散此愁，文定诸孙森葆翳。
青青稚齿口鼻哽，滂沱苦语天工弃。
赵生十四识嵇康，谅知前言非我戏。
赵妹自咸阳寄华州石缝山芋来作绝句二首
作者：晁说之
朝代：宋

华州石缝无端芋，同谷斋中有恨翁。卯酒调来家法在，暂时不哭此途穷。秦中驩喜迎吾祖，知道官家不用兵。今日曾孙何所负，华山芋蓣自多情。
赵妹自咸阳寄华州石缝山芋来作绝句二首·其一
作者：晁说之
朝代：宋
体裁：七言绝句

华州石缝无端芋，同谷斋中有恨翁。卯酒调来家法在，暂时不哭此途穷。
赵妹自咸阳寄华州石缝山芋来作绝句二首·其二
作者：晁说之
朝代：宋
体裁：七言绝句

秦中驩喜迎吾祖，知道官家不用兵。今日曾孙何所负，华山芋蓣自多情。
赵德麟书来言黄九闻移命后径游峨嵋慨然有作
作者：晁说之
朝代：宋

蹇产久无赖，相羊忽有期。野马脱羁日，逐客赐环时。乡国眼中见，申肘犹云迟。夫子独不尔，西复到峨嵋。初非身世谋，无泪竹枝辞。岂是轩冕人，要路莫相疑。归来旧台阁，风霜尝路岐。曰予有末契，斯焉定何之。兴怀白象士，复自话别离。万行端难渝，短轴赏新诗。
赵德麟书来言黄九闻移命后径游峨嵋慨然有作
作者：晁说之
朝代：宋

蹇产久无赖，相羊忽有期。
野马脱羁日，逐客赐环时。
乡国眼中见，申肘犹云迟。
夫子独不尔，西復到峨嵋。
初非身世谋，无泪竹枝辞。
岂是轩冕人，要路莫相疑。
归来旧台阁，风霜尝路岐。
曰予有末契，斯焉定何之。
兴怀白象士，復自话别离。
万行端难渝，短轴赏新诗。
趋府马上悠然思陈无己三兄成诗寄之
作者：晁说之
朝代：宋

瓦釜毁未弃，黄钟幸且存。于焉正律吕，谁为到昆崙。相思出苦泪，东汉太丘孙。闻之在徐州，无衣出柴门。亦赋乞食诗，饥疮故拙言。靖节非此夫，如似校静喧。顑颔不悲伤，自知美兰荪。龙伸能蛇屈，土不蚀玙璠。鲂鱮书懒寄，天公笺可论。名不入苇笥，欲报天地恩。明光出须臾，一破万古昏。苍生讫康济，坐觉君子尊。净尽城上乌，变化北溟鲲。岂但喜囚冠，故亦慰累魂。我既美子志，为子尽婵媛。吾曹宁饿死，终肯傍祭墦。孔明与荀贾，岂不共中原。崎岖入巴蜀，雅志正本根。柳子一失此，罗池为鬼冤。问讯寄此辞，饱腹何时扪。
趋府马上悠然思陈无己三兄成诗寄之
作者：晁说之
朝代：宋

瓦釡毁未弃，黄钟幸且存。
于焉正律吕，谁为到昆崙。
相思出苦泪，东汉太丘孙。
闻之在徐州，无衣出柴门。
亦赋乞食诗，饥疮故拙言。
靖节非此夫，如似校静喧。
顑颔不悲伤，自知美兰荪。
龙伸能蛇屈，土不蚀玙璠。
鲂鱮书懒寄，天公笺可论。
名不入苇笥，欲报天地恩。
明光出须臾，一破万古昏。
苍生讫康济，坐觉君子尊。
浄尽城上乌，变化北溟鲲。
岂但喜囚冠，故亦慰纍魂。
我既美子志，为子尽婵媛。
吾曹宁饿死，终肯傍祭墦。
孔明与荀贾，岂不共中原。
崎岖入巴蜀，雅志正本根。
柳子一失此，罗池为鬼寃。
问讯寄此辞，饱腹何时扪。
趋延安过野猪岭
作者：晁说之
朝代：宋
体裁：古风

堑峭十月寒，一步不得整。如何骑鲸客，来度野猪岭。遥语谢康乐，尔辈易清省。
趣景升太尉画孙登像
作者：晁说之
朝代：宋

契阔王孙魂梦劳，京华一日重游遨。
图书不惜黄金费，歌舞何妨箓佩高。
月到南楼卧吹笛，花残曲几醉挥毫。
如何爱着须臾懒，不使苏门对楚骚。
趣景升太尉画孙登像
作者：晁说之
朝代：宋

契阔王孙魂梦劳，京华一日重游遨。图书不惜黄金费，歌舞何妨箓佩高。月到南楼卧吹笛，花残曲几醉挥毫。如何爱著须臾懒，不使苏门对楚骚。
辟谷
作者：晁说之
朝代：宋
体裁：五言律诗

辟谷终无术，求田早自慵。病能添旅思，雨善起秋容。本色官犹阻，非时好孰从。封侯如可觅，要自愧长公。
过万丈潭观山呈圆机
作者：晁说之
朝代：宋
体裁：七言律诗

弃捐踪迹尽悠悠，山水之恩亦太优。成熟此生无再辱，发扬何事敢他求。乘閒今日联高足，就隐明年独远游。潭面可量才万丈，总于春恨作浮沤。
过汉武望仙宫在鄜寺之西三绝句
作者：晁说之
朝代：宋

海外求仙事渺茫，却烦鹤驾访刘郎。修门自有偷桃客，好试低眉问帝乡。山下时时闻凤箫，山中处处得蟠桃。刘郎仙去何难事，不用飞楼百尺高。黄金无限不须成，欲塞河流要负薪。谁识望仙宫里事，只因荡漾阿娇春。
过汉武望仙宫在鄜寺之西三绝句·其一
作者：晁说之
朝代：宋
体裁：七言绝句

海外求仙事渺茫，却烦鹤驾访刘郎。修门自有偷桃客，好试低眉问帝乡。
过汉武望仙宫在鄜寺之西三绝句·其三
作者：晁说之
朝代：宋

黄金无限不须成，欲塞河流要负薪。
谁识望仙宫裏事，只因荡漾阿娇春。
过汉武望仙宫在鄜寺之西三绝句·其三
作者：晁说之
朝代：宋

黄金无限不须成，欲塞河流要负薪。谁识望仙宫里事，只因荡漾阿娇春。
过汉武望仙宫在鄜寺之西三绝句·其二
作者：晁说之
朝代：宋
体裁：七言绝句

山下时时闻凤箫，山中处处得蟠桃。刘郎仙去何难事，不用飞楼百尺高。
过汉武望仙宫在鄜寺之西三绝句累夜读武经总要慨然思陈叔易寄予嵩阳读水经之句因用其韵作寄叔易此公相与倡和最多于此诗则每诵之·其一
作者：晁说之
朝代：宋
体裁：七言绝句

蝶笑蜂须飞有声，梅嫌柳眼众人青。今朝消息君知否，荒塞寒灯读武经。
过洛阳赠亲旧
作者：晁说之
朝代：宋
体裁：七言律诗

古来无奈洛阳尘，兴属今朝谁与亲。河岳新秋初过雁，园林晓月远行人。波声有喜咸通汴，云影相随直到秦。白笋紫姜勤故旧，公孙出仕独堪嗔。
过荆轲冢四绝句
作者：晁说之
朝代：宋

过华踰河势北倾，何人来此葬荆卿。千金匕首安知在，易水寒来尚有情。太子当年计不疏，虎狼有剑断头颅。逡巡不血荆轲手，自要辒辌费鲍鱼。刺客传中轲绝伦，后来尪怯寂无人。秦人更甚燕人恨，不葬燕台留葬秦。贯日白虹可奈何，书生容易笑荆轲。美新伾党临遗冢，惭愧绝无狐兔过。
过荆轲冢四绝句·其一
作者：晁说之
朝代：宋
体裁：七言绝句

过华踰河势北倾，何人来此葬荆卿。千金匕首安知在，易水寒来尚有情。
过荆轲冢四绝句·其三
作者：晁说之
朝代：宋

刺客传中轲绝伦，后来尪怯寂无人。秦人更甚燕人恨，不葬燕台留葬秦。
过荆轲冢四绝句·其三
作者：晁说之
朝代：宋

刺客传中轲绝伦，后来尫怯寂无人。
秦人更甚燕人恨，不葬燕台留葬秦。
过荆轲冢四绝句·其二
作者：晁说之
朝代：宋

太子当年计不疏，虎狼有剑断头颅。
逡巡不血荆轲手，自要輼辌费鲍鱼。
过荆轲冢四绝句·其二
作者：晁说之
朝代：宋

太子当年计不疏，虎狼有剑断头颅。逡巡不血荆轲手，自要辒辌费鲍鱼。
过荆轲冢四绝句·其四
作者：晁说之
朝代：宋
体裁：七言绝句

贯日白虹可奈何，书生容易笑荆轲。美新伾党临遗冢，惭愧绝无狐兔过。
过陜州赠苏仪掾仲滋·其一
作者：晁说之
朝代：宋

老去情怀谁与谋，坏壁无蛩更益愁。
收覧雨声来枕上，飞扬马鬛在冈头。
栾城孙子何来此，华国文章肯漫休。
邂逅关山论家世，更期信息在西州。
过陜州赠苏仪掾仲滋·其一
作者：晁说之
朝代：宋

老去情怀谁与谋，坏壁无蛩更益愁。收览雨声来枕上，飞扬马鬣在冈头。栾城孙子何来此，华国文章肯漫休。邂逅关山论家世，更期信息在西州。
过陜州赠苏仪掾仲滋·其二
作者：晁说之
朝代：宋
体裁：七言绝句

河拥秋声客恨新，谁能出语共轮囷。信知五采生丹穴，不许文章属外人。
过雁和二十二弟韵
作者：晁说之
朝代：宋

我避胡尘淮海远，悠然问雁尔何来。中原消息须闻取，南岳峰头莫漫回。庄周口舌过平生，择雁何为贵不鸣。默默高飞宁有乐，人间生死本来轻。
过雁和二十二弟韵·其一
作者：晁说之
朝代：宋

我避胡尘淮海远，悠然问雁尔何来。中原消息须闻取，南岳峰头莫漫回。
过雁和二十二弟韵·其二
作者：晁说之
朝代：宋

庄周口舌过平生，择雁何为贵不鸣。默默高飞宁有乐，人间生死本来轻。
过鴈和二十二弟韵·其一
作者：晁说之
朝代：宋

我避边尘淮海远，悠然问鴈尔何来。
中原消息须闻取，南岳峰头莫漫回。
过鴈和二十二弟韵·其二
作者：晁说之
朝代：宋

庄周口舌过平生，择鴈何为贵不鸣。
默默高飞宁有乐，人间生死本来轻。
迎客道中
作者：晁说之
朝代：宋
体裁：五言律诗

匆匆中夜辔，候馆若为容。山转时藏月，河分不割风。凭谁能警梦，总自解书空。省内吾难倚，诗书更使慵。
迎赦一首
作者：晁说之
朝代：宋
体裁：古风

灯头异花垂永夜，占云明日当有赦。咄哉无烦汝报我，三年郊恩遍天下。知人所知岂神圣，偷欢送喜真便佞。羲卦箕畴汝讵知，冰冻火炎子不问。曈昽日出迎赦来，沸渭颂声何休哉。陛下万岁御九垓，王母献寿沧海杯，更看正仗单于陪。
近作小池颇有野意日晚临流吟柳浑独不见慨然有作
作者：晁说之
朝代：宋

无波枉渚若堪凭，白露青苹更可陵。
过尽秋风独不见，此时肠断柳吴兴。
近作小池颇有野意日晚临流吟柳浑独不见慨然有作
作者：晁说之
朝代：宋

无波枉渚若堪凭，白露青蘋更可陵。过尽秋风独不见，此时肠断柳吴兴。
还诸唱和雪诗次韵作二首
作者：晁说之
朝代：宋

萧散人间阮始平，轻盈云外董双成。飞英试比休争丽，连璧驩言与共明。黄竹异时徒思苦，幽兰同调得心倾。何须灞岸蹇驴夜，更学幽人老婢声。胸中块磊若为平，今日相如雪赋成。广野喜逢三得白，高山真遇四边明。瑶音顾我何能和，玉色烦君几见倾。形秽由来惭独目，自怜犹识佩环声。
还诸唱和雪诗次韵作二首·其一
作者：晁说之
朝代：宋
体裁：七言律诗

萧散人间阮始平，轻盈云外董双成。飞英试比休争丽，连璧驩言与共明。黄竹异时徒思苦，幽兰同调得心倾。何须灞岸蹇驴夜，更学幽人老婢声。
还诸唱和雪诗次韵作二首·其二
作者：晁说之
朝代：宋
体裁：七言律诗

胸中块磊若为平，今日相如雪赋成。广野喜逢三得白，高山真遇四边明。瑶音顾我何能和，玉色烦君几见倾。形秽由来惭独目，自怜犹识佩环声。
还诸唱和雪诗次韵作二首二十六弟寄和江子我竹夫人诗一首爱其巧思戏作二首·其一
作者：晁说之
朝代：宋
体裁：七言律诗

莫愁妩媚主人卢，纤质交竿巧得模。绿粉敢争红粉丽，鱼轩休比鹤轩疏。女英漫对湘君泣，子政徒青天禄书。夹膝得名何不韵，秋来卧病竟何如。
还资道斯立诗卷
作者：晁说之
朝代：宋

秋风吹一叶，送我过东山。山高日出迟，露重衣裳单。爰到济南郡，端士茝与兰。扁舟八月水，唱酬清且閒。怜非郭李客，便了取诗看。馥馨兰茝语，令人有愧颜。未见半豹书，安敢道一斑。分在婢子科，何以能追攀。
还资道斯立诗卷·其一
作者：晁说之
朝代：宋
体裁：古风

秋风吹一叶，送我过东山。山高日出迟，露重衣裳单。爰到济南郡，端士茝与兰。扁舟八月水，唱酬清且閒。怜非郭李客，便了取诗看。
还资道斯立诗卷·其二
作者：晁说之
朝代：宋
体裁：古风

馥馨兰茝语，令人有愧颜。未见半豹书，安敢道一斑。分在婢子科，何以能追攀。
还通叟年兄诗卷
作者：晁说之
朝代：宋

白头从事未抛诗，无奈才何复苦饥。我易吟愁归乐土，因君肠断邺中诗。
还通叟年兄诗卷
作者：晁说之
朝代：宋

白头从事未抛诗，无奈才何復苦饥。
我易吟愁归乐土，因君肠断邺中诗。
远叹
作者：晁说之
朝代：宋

白发飘零远可嗟，百年居屋在京华。海涯更比天涯远，星斗沈沈入海涯。
远叹
作者：晁说之
朝代：宋

白髮飘零远可嗟，百年居屋在京华。
海涯更比天涯远，星斗沈沈入海涯。
远戎
作者：晁说之
朝代：宋
体裁：七言律诗

远戎深入震中原，为问何人守蓟门。功业论天初已缪，和亲割地竟难存。将军不战喜三北，逐客何堪厌七奔。尚有微诚思献策，千行血泪叩天阍。
连日与性之王君谈遽来告别因作
作者：晁说之
朝代：宋

许州秀才周若蒙，星官占罢泪无从。欧阳公死不过夏，天上文星已告凶。常秩王回暨姚辟，排斥先儒不少容。回第曰向窃笑之，问学文章众所同。识此二事王氏孙，酸枣先生称祖翁。先生易老净肇乐，晚奏象系明光中。清净之化浃百年，寡欲爱民自祖宗。潜仁蓄德流必远，譬如乔岳生寒松。天之生材弗浪与，不世其美安得雄。君之积学万石簴，笔力仍关千石钟。遑遑欲谈谁听此，秋江好渡多柔风。
连日与性之王君谈遽来告别因作
作者：晁说之
朝代：宋

许州秀才周若蒙，星官占罢泪无从。
欧阳公死不过夏，天上文星已告凶。
常秩王回暨姚闢，排斥先儒不少容。
回第曰向窃笑之，问学文章众所同。
识此二事王氏孙，酸枣先生称祖翁。
先生易老凈肇乐，晚奏象繫明光中。
清净之化浃百年，寡欲爱民自祖宗。
潜仁蓄德流必远，譬如乔岳生寒松。
天之生材弗浪与，不世其美安得雄。
君之积学万石簴，笔力仍关千石钟。
遑遑欲谈谁听此，秋江好渡多柔风。
连日酷暑异常摅闷而作
作者：晁说之
朝代：宋

寒暑平分，东南之徼，何多暍哉。远望炎洲，近观火井，相与朝烬而夕灰。名曰冰纨霜练，服之一缕如十袭，而信衣冠之不能。敢疑夏祖之居会稽，短发文身自蔽以草莱。浪婆儿，身世世，共道常年不如是。谁复怜北客，此日真憔悴。深山乳虎想腾倚，清风不来空啸死。安得人如葛稚川，脱身直下坐井底。奈何沧海浊沸，日不敢浴，金波自烂玉兔熟。四方上下浊氛满，何许层冰映雕玉。苦熟何不可，浊氛端恼我。
连日酷暑异常摅闷而作
作者：晁说之
朝代：宋

寒暑平分，东南之徼，何多暍哉。
远望炎洲，近观火井，相与朝烬而夕灰。
名曰冰纨霜练，服之一缕如十袭，而信衣冠之不能。
敢疑夏祖之居会稽，短髪文身自蔽以草莱。
浪婆儿，身世世，共道常年不如是。
谁復怜北客，此日真憔悴。
深山乳虎想腾倚，清风不来空啸死。
安得人如葛稚川，脱身直下坐井底。
奈何沧海浊沸，日不敢浴，金波自烂玉兔熟。
四方上下浊氛满，何许层冰映雕玉。
苦熟何不可，浊氛端恼我。
迭前
作者：晁说之
朝代：宋
体裁：七言绝句

董生今日窥园圃，几许伤心涕泪垂。金令不行呈木怪，无端灾异乐哀为。
迭后
作者：晁说之
朝代：宋
体裁：七言绝句

病眼终朝更懒开，难输心曲语悠哉。从教苔径无人到，日日潮声自上来。
追感
作者：晁说之
朝代：宋

颍水箕山已卜休，忽逢新政悞恩收。
白头不识为郎嘆，黄帽难供作客愁。
何事京师书信断，漫从泽国稻粱谋。
和亲莫恃河为界，百骑东来破一州。
追感
作者：晁说之
朝代：宋

颍水箕山已卜休，忽逢新政误恩收。白头不识为郎叹，黄帽难供作客愁。何事京师书信断，漫从泽国稻粱谋。和亲莫恃河为界，百骑东来破一州。
送二十二弟入浙
作者：晁说之
朝代：宋
体裁：七言绝句

世乱还家未有期，汝于何处望京师。韦郎旧恨今新恨，细学南音寄我诗。
送公望
作者：晁说之
朝代：宋

窃独悲秋霖，江湖难为客。短发思归时，奈此西行色。念君诸王孙，风骨秀而整。衣冠旧诸生，不羞见狭领。邂逅托末契，君室献可孙。岂但姻娅旧，有感风义敦。君知前辈好，宁用文墨期。颍麟陈留言，为君爱吾诗。
送公望
作者：晁说之
朝代：宋

窃独悲秋霖，江湖难为客。
短髮思归时，奈此西行色。
念君诸王孙，风骨秀而整。
衣冠旧诸生，不羞见狭领。
邂逅託末契，君室献可孙。
岂但姻娅旧，有感风义敦。
君知前辈好，宁用文墨期。
颍麟陈留言，为君爱吾诗。
送周秀实知新昌
作者：晁说之
朝代：宋

尊公文律自瑰奇，虽持使节未相宜。子敝青袍哦五字，州家不喜县家嗤。十年主簿今迁陟，县衙簿尉来趋揖。越绝山川舒啸时，莫叹鉴湖今几尺。鉴湖几尺吾其那，闻道新昌佛仍大。昔贤墨妙谁识之，一日清风千嶂破。人间月色过中秋，天际风光称远游。阳关本是西州曲，鹭舞兰桡不解愁。
送周秀实知新昌
作者：晁说之
朝代：宋

尊公文律自瑰奇，虽持使节未相宜。
子敝青袍哦五字，州家不喜县家嗤。
十年主簿今迁陟，县衙簿尉来趋揖。
越绝山川舒啸时，莫叹鑑湖今几尺。
鑑湖几尺吾其那，闻道新昌佛仍大。
昔贤墨妙谁识之，一日清风千嶂破。
人间月色过中秋，天际风光称远游。
阳关本是西州曲，鹭舞兰桡不解愁。
送坛守赴阙
作者：晁说之
朝代：宋

昔时江南士人轻吴会，正如长安洛阳论宾主。自从九州花开一日来，欣欣不复闻此语。明州太守江南英，信美之乡是吾土，莫言只饮甬水便无情。黄鹄排赤霄，垂翅一再举。御厨赐食紫驼峰，情多犹忆马夹柱。依然梦断四明山，花信风里怜梅雨。潮平驩喜浪婆儿，莫错举棹新城江上去。
送坛守赴阙
作者：晁说之
朝代：宋

昔时江南士人轻吴会，正如长安洛阳论宾主。
自从九州花开一日来，欣欣不復闻此语。
明州太守江南英，信美之乡是吾土，莫言只饮甬水便无情。
黄鹄排赤霄，垂翅一再举。
御厨赐食紫驼峰，情多犹忆马夹柱。
依然梦断四明山，花信风裏怜梅雨。
潮平驩喜浪婆儿，莫错举棹新城江上去。
送懒散先生东归
作者：晁说之
朝代：宋

先生身干若浮查，舌响霜钟激水车。平生乐逐胡雁起，倏游吴会忽京华。公卿到门问穷达，未易可置吾齿牙。今我何事亦青衫，掉头弃掷如泥沙。数术因之为道术，净居与世不交加。一醉十日醒五日，双环妆罢觅新花。胡尘满眼独不怕，此非净居之胜耶。
送懒散先生东归
作者：晁说之
朝代：宋

先生身干若浮查，舌响霜钟激水车。
平生乐逐胡鴈起，倐游吴会忽京华。
公卿到门问穷达，未易可置吾齿牙。
今我何事亦青衫，掉头弃掷如泥沙。
数术因之为道术，浄居与世不交加。
一醉十日醒五日，双环粧罢觅新花。
沙尘满眼独不怕，此非浄居之胜耶。
送斯立入京
作者：晁说之
朝代：宋
体裁：古风

我见刘颍川，昏困不暇寐。忽遇便娟儿，白日思寝被。此头各未白，相逢当有地。讵惜草草别，但嗟言负意。是时菊正花，迸散青铅泪。摇策如骑电，到国何容易。莱衣媚家府，芳樽延国士。相知问阿侬，为言只尔耳。
送春
作者：晁说之
朝代：宋

雨裏花开过，愁中燕到迟。
一春都寂寞，不作送春诗。
送春
作者：晁说之
朝代：宋

雨里花开过，愁中燕到迟。一春都寂寞，不作送春诗。
送曹资深受代还京兼简刘养正
作者：晁说之
朝代：宋

韩王孙子何楚楚，不用根源论魏武。读书射猎固自如，剧谈大笑能尔汝。为君相遇在东州，与我中分万斛愁。我归未得君归去，风流应复属曹刘。
送曹资深受代还京兼简刘养正
作者：晁说之
朝代：宋

韩王孙子何楚楚，不用根源论魏武。
读书射猎固自如，剧谈大笑能尔汝。
为君相遇在东州，与我中分万斛愁。
我归未得君归去，风流应復属曹刘。
送李先之归南
作者：晁说之
朝代：宋

夫子声名大，凄凉三十年。晚交弥好易，夙志自覃玄。泰华冰霜洁，江湖鸿雁边。别期不相假，吾道信茫然。
送李先之归南
作者：晁说之
朝代：宋

夫子声名大，凄凉三十年。
晚交弥好易，夙志自覃玄。
泰华冰霜洁，江湖鸿雁邉。
别期不相假，吾道信茫然。
送杜通直乞罢无极南归
作者：晁说之
朝代：宋

青堂帐下白题歌，王师城外横天戈。
白首国母契丹女，泣问王师来谓何。
将军突骑擅府库，羌儿逃死独峰驼。
军中即日拜太守，兜鍪未脱羣冠峨。
杜侯别乘不愿行，自言壮志今消磨。
顾岂不知金币饶，家有清风誓不颇。
归来南北信所之，无极陋壤留则难。
却卷前志随征鴈，回首三吴风景和。
怜君骨法可学道，此身肯与树婆娑。
嗟予投帻亦不晚，君好访我嵩山阿。
送杜通直乞罢无极南归
作者：晁说之
朝代：宋

青堂帐下白题歌，王师城外横天戈。白首国母契丹女，泣问王师来谓何。将军突骑擅府库，羌儿逃死独峰驼。军中即日拜太守，兜鍪未脱群冠峨。杜侯别乘不愿行，自言壮志今消磨。顾岂不知金币饶，家有清风誓不颇。归来南北信所之，无极陋壤留则难。却卷前志随征雁，回首三吴风景和。怜君骨法可学道，此身肯与树婆娑。嗟予投帻亦不晚，君好访我嵩山阿。
送琦公诗卷
作者：晁说之
朝代：宋
体裁：古风

孤山教体外，赋诗汤休上。后来数参寥，接手得宗匠。东游四明山，怀人增恻怆。何言遇老琦，二公论辈行。但欠主盟人，汲古自清唱。明年已七十，句法何荡漾。兹山近蓬莱，展卷到绝旷。岛子敢赓酬，我正恨难傍。
送知府张路钤还阙
作者：晁说之
朝代：宋

櫜戈未肯下灵州，白马将军今白头。
将军父子重儒术，坐有绿衣人则休。
六年謡颂流圁洛，卧使雕山添岞崿。
看山饮水无一事，日俸岁饥欣自若。
匹马飘飘朝九天，晚交送别亦潸然。
烦君去路望嵩少，猿鹤相思端可怜。
送知府张路钤还阙
作者：晁说之
朝代：宋

櫜戈未肯下灵州，白马将军今白头。将军父子重儒术，坐有绿衣人则休。六年谣颂流圁洛，卧使雕山添岞崿。看山饮水无一事，日俸岁饥欣自若。匹马飘飘朝九天，晚交送别亦潸然。烦君去路望嵩少，猿鹤相思端可怜。
送苏季升出守明州
作者：晁说之
朝代：宋
体裁：古风

四明白发船司空，喘息使君如不容。自尔怕道四明守，问今何人休吓侬。丹阳丞相苏公子，气和体正如家公。坐令山水生清思，云南云北挥毫中。江瑶海扇不入箸，肯以腥咸水驿供。百家之产归一器，诏下扫除勤耕农。皇威海外詟蛟蜃，丽人大舶安得通。元年新政见此守，丞相苏公真有后。过家上冢问阿兄，四海澄清眼明否。
送苏季升出守明州
作者：晁说之
朝代：宋

四明白发船司空，喘息使君如不容。自尔怕道四明守，问今何人休嚇侬。丹阳丞相苏公子，气和体正如家公。坐令山水生清思，云南云北挥毫中。江瑶海扇不入箸，肯以腥咸水驿供。百家之产归一器，诏下扫除勤耕农。皇威海外詟蛟蜃，丽人大舶安得通。元年新政见此守，丞相苏公真有后。过家上冢问阿兄，四海澄清眼明否。
送苏季升出守明州
作者：晁说之
朝代：宋

四明白髮船司空，喘息使君如不容。
自尔怕道四明守，问今何人休吓侬。
丹阳丞相苏公子，气和体正如家公。
坐令山水生清思，云南云北挥毫中。
江瑶海扇不入筯，肯以腥醎水驿供。
百家之产归一器，诏下扫除勤耕农。
皇威海外詟蛟蜃，丽人大舶安得通。
元年新政见此守，丞相苏公真有后。
过家上冢问阿兄，四海澄清眼明否。
送范八西上
作者：晁说之
朝代：宋

江头枫树秋，东吴王孙愁。谁复怜北客，梦不到中州。子能中州去，独我不自聊。心事岂如期，来岁同归舟。子今未二十，志气长者流。勤读未勤问，有待再见不。
送范八西上
作者：晁说之
朝代：宋

江头枫树秋，东吴王孙愁。
谁復怜北客，梦不到中州。
子能中州去，独我不自聊。
心事岂如期，来岁同归舟。
子今未二十，志气长者流。
勤读未勤问，有待再见不。
送蒲君赴陜西漕属
作者：晁说之
朝代：宋

殽函为客乐，巴蜀故乡荣。风雪担书梦，旌旂从使行。黩兵烽燧息，积粟犬羊平。同谷曾谈话，知君笔阵横。
送蒲君赴陜西漕属
作者：晁说之
朝代：宋

殽函为客乐，巴蜀故乡荣。
风雪担书梦，旌旗从使行。
黩兵烽燧息，积粟犬羊平。
同谷曾谈话，知君笔阵横。
送许同年赴江宁知录
作者：晁说之
朝代：宋

风棱索索许子伯，轺车督邮声赫赫。
裔孙德似官亦同，独乘瑞雾开羽翮。
金陵城裏春色多，疑是六朝旧金碧。
只宜细看后庭花，慎莫垂泪江家宅。
吴骠那解醉离肠，嗟余自是思归客。
荷叶开时杨梅熟，江南江北遥相忆。
送许同年赴江宁知录
作者：晁说之
朝代：宋

风棱索索许子伯，轺车督邮声赫赫。裔孙德似官亦同，独乘瑞雾开羽翮。金陵城里春色多，疑是六朝旧金碧。只宜细看后庭花，慎莫垂泪江家宅。吴骠那解醉离肠，嗟余自是思归客。荷叶开时杨梅熟，江南江北遥相忆。
送邢子强还洛
作者：晁说之
朝代：宋

行乐洛城为第一，暂劳使节持还家。桥头铺遍中秋月，楼上吹残九日花。谁听高谈擒虎豹，且容浊酒傲烟霞。从君一笑知无分，短发长途倍叹嗟。
送邢子强还洛
作者：晁说之
朝代：宋

行乐洛城为第一，暂劳使节持还家。
桥头铺遍中秋月，楼上吹残九日花。
谁听高谈擒虎豹，且容浊酒傲烟霞。
从君一笑知无分，短髪长途倍嘆嗟。
送邵大兄知果州
作者：晁说之
朝代：宋

先生之子征聘日，自当黉舍称先生。
即今白头青眼绝，空持短策长安城。
汉宫雨露一朝到，剑阁山川五马行。
既成诗书邹鲁俗，难忘家世伊洛情。
穰橙邓橘饶渠胜，魏紫姚黄如我盟。
约束南充谢家女，飞空倦矣復齐氓。
鴈远难羣声不断，□□□□□□□。
顾我宁无意远游，羸病不得俱徂征。
长亭无酒酌君别，独将此恨西南倾。